recursal/SuperWikiNEXT-32B huggingface dataset:
**ဘုရင့်နောင်တံတား အမှတ် (၂)** သည် ရန်ကုန်တိုင်းဒေသကြီး မရမ်းကုန်းခရိုင်၊ မရမ်းကုန်းမြို့နယ် နှင့် အင်းစိန်ခရိုင်၊ လှိုင်သာယာအရှေ့ပိုင်းမြို့နယ်ကို ဆက်သွယ်သော လှိုင်မြစ် ကို ဖြတ်ကျော်တည်ဆောက်ထားသော တံတားဖြစ်သည်။ တံတားအမျိုးအစားမှာ ပင်မတံတား အောက်ထည် Bored Pile အုတ်မြစ်နှင့် အပေါ်ထည် သံမဏိ သံပေါင်၊ ချဉ်းကပ်တံတား အောက်ထည် Bored Pile အုတ်မြစ်နှင့် အပေါ်ထည် Steel Plate Girder/ P.C Girder + သံကူကွန်ကရစ် တို့ဖြင့် တည်ဆောက်ထားပြီး ပင်မတံတားအရှည် ၁,၆၂၈.၀၃ ပေ (၄၉၆.၂၂ မီတာ)၊ ချဉ်းကပ်တံတား အရှည်မှာ ဘုရင့်နောင်ဘက်ကမ်း ၈၁၉.၃၆၂ ပေ (၂၄၉.၇၄၂ မီတာ)၊ လှိုင်သာယာ ဘက်ကမ်း ၁,၆၅၇.၁၃၄ ပေ (၅၀၅.၀၉၄ မီတာ) ရှိပြီး စုစုပေါင်း တံတားအရှည် ၄,၁၀၃.၅၃ ပေ (၁,၂၅၀.၇၆ မီတာ)၊ ယာဉ်သွားလမ်းအကျယ် လေးလမ်းသွား ၄၈ ပေ၊ လူသွားလမ်း တစ်ဘက်လျှင် ၆ ပေ စီ ပါရှိပြီး ရေလမ်းကင်းလွတ်အကျယ် ၃၇၀ ပေ၊ အမြင့် ၃၆ ပေရှိ၍ ယာဉ်တစ်စီးချင်း ခွင့်ပြုအလေးချိန် ၇၅ တန် ဖြစ်သည်။

တည်ဆောက်မှု
-----------

ဘုရင့်နောင်တံတား အမှတ် (၂) ကိုတည်ဆောက်ရခြင်းမှာ ဘုရင့်နောင်တံတား အမှတ် ( ၁ ) ယာဉ်ကြောရှုပ်ထွေးကြောင့်ဖြစ်သည်။

ကိုးကား
-------

1. ↑  ဘုရင့်နောင်တံတား အမှတ်(၂) ဖွင့်လှစ်။ ဆောက်လုပ်ရေး ဝန်ကြီးဌာန (11 November 2014)။
2. ↑  ဘုရင့်နောင်တံတား အမှတ်(၂) တည်ဆောက်ရေး လုပ်ငန်းများ ကြည့်ရှုစစ်ဆေး။ ဆောက်လုပ်ရေး ဝန်ကြီးဌာန (27 October 2014)။
**ဘုရင့်နောင်ဈေး**သည် ရန်ကုန်မြို့၏ အနောက်မြောက်ပိုင်းတွင် တည်ရှိပြီး မြန်မာနိုင်ငံ၏ အကြီးဆုံး လယ်ယာထွက်ကုန်များ တင်ပို့ရောင်းချရာ ကုန်စည်ဒိုင်ကြီး ဖြစ်သည်။ ဘုရင့်နောင်ဈေးကို ၁၉၉၀ ခုနှစ်တွင် တည်ဆောက်ခဲ့ပြီး နှစ်ထပ်အဆောက်အဦများဖြစ်ကာ ကြမ်းပြင်အကျယ်သည် ၁၂၀၀ နှင့် ၂,၄၀၀ စတုရန်းပေ (၂၂၀ စတုရန်း မီတာ) ရှိသည်။ ဘုရင့်နောင်ဈေးသည် အစိုးရ၏ တရားဝင်ခွင့်ပြုချက်ဖြင့် ပဲအမျိုးမျိုးကို လက်ကားရောင်းချရာ တခုတည်းသောနေရာဖြစ်ပြီး ၂၀၀၇ ခုနှစ်တွင် နိုင်ငံခြားသို့ ပဲတင်ပို့မှုသည် ၁.၃၄ မီလီယံတန်ရှိပြီး အမေရိကန်ဒေါ်လာ ၇၅၀ မီလီယံရှိသည်။

မတ်ပဲသည် အဆိုပါဈေးတွင် အဓိကတင်ပို့သော ပဲတစ်မျိုးဖြစ်သည်။ ၂၀၀၉ ခုနှစ် ဩဂုတ်လတွင် မတ်ပဲ၊ ကုလားပဲ၊ ပဲစင်းငုံ စသော ပဲ တန်လေးထောင်ခန့်သည် နေ့စဉ် ရောင်းဝယ်ဖောက်ကားမှု ဖြစ်နေသည်။ ထို့ပြင် ဘုရင့်နောင်ဈေးသည် မြန်မာနိုင်ငံရှိ ဒေသအသီးသီးသို့ ငပိငါးခြောက်များကို အဓိက လက်ကားရောင်းချရာ နေရာကြီးလည်း ဖြစ်သည်။

ဘုရင့်နောင်ဈေးကို အင်တာနက်အခြေပြု ကုန်သွယ်မှု သတင်းအချက်အလက်ကွန်ယက်၏ ဗဟိုအဖြစ် ဆောက်လုပ်ရန် ရည်ရွယ်ခဲ့ပြီး မြန်မာနိုင်ငံရှိ ကုန်စည်ဒိုင်များနှင့် ချိတ်ဆက်ထားကာ ဈေးနှုန်းတသတ်မှတ်တည်း တည်ငြိမ်စေရန် နိုင်ငံတကာဈေးနှုန်းများနှင့်အညီ ရောင်းချရသော ကုန်စည်ဒိုင်ကြီးအဖြစ် ဆောက်လုပ်နိုင်ရန် ရည်ရွယ်ခဲ့သည်။ လက်ရှိတွင် မြန်မာနိုင်ငံရှိ ကုန်စည်ဒိုင်များသည် တယ်လီဖုန်းများဖြင့်သာ ချိတ်ဆက် ရောင်းဝယ်နေကြသည်။ ၂၀၀၈ ခုနှစ် အောက်တိုဘာလတွင် ဘုရင့်နောင်ဈေး၌ ပြည်တွင်းဈေနှုန်းများကို အချိန်နှင့်တပြေးညီ ပြသသော စနစ်တစ်ခု ရှိလာခဲ့သည်။ ဆီထွက်သီးနှံအမျိုးမျိုး၊ ကြက်သွန်နီ၊ ကြက်သွန်ဖြူ၊ အားလူး၊ ငရုတ်သီးစိမ်းတို့၏ ပြည်တွင်းနှင့် နိုင်ငံတကာဈေးနှုန်းများကိုလည်း မကြာမီ ထည့်သွင်းနိုင်မည်ဟု မျှော်မှန်းခဲ့ကြသည်။ ၂၀၀၉ ခုနှစ် ဩဂုတ်လတွင် **မြန်မာနိုင်ငံပဲမျိုးစုံနှင့် နှမ်းကုန်သည်များအသင်း**သည် ပြည်တွင်းနှင့် ပြည်ပမှ အရောင်းအဝယ်များအားလုံးကို ဘုရင့်နောင်ဈေးတွင်သာ အပြီးသတ်ပြုလုပ်ရန် လိုလားခဲ့ကြသည်။

ကိုးကား
-------

1. 1 2  ဇော်ထက်နှင့် မေသန္တာဝင်း (၂၀၀၆-၀၉-၀၄). "Market reforms lead to Bayintnaung boom". မြန်မာတိုင်း(မ်).
2. ↑  ရီရီထွေး (၂၀၀၈-၁၀-၀၆). "Bank, exporters gamble on higher prices". မြန်မာတိုင်း(မ်).  မော်ကွန်းတင်ပြီးမိတ္တူ။ 23 November 2008 တွင် မူရင်းအား မော်ကွန်းတင်ပြီး။  24 October 2017 တွင် ပြန်စစ်ပြီး။
3. 1 2 3  သိုက်ဇင် (2009-08-31). "Beans and pulses markets level out". မြန်မာတိုင်း(မ်).  မော်ကွန်းတင်ပြီးမိတ္တူ။ 10 September 2009 တွင် မူရင်းအား မော်ကွန်းတင်ပြီး။  24 October 2017 တွင် ပြန်စစ်ပြီး။
4. ↑  တင်မိုးအောင် (၂၀၀၇-၀၄-၀၉). "Beans and pulses traders anticipate export price rise". မြန်မာတိုင်း(မ်).  မော်ကွန်းတင်ပြီးမိတ္တူ။ 5 October 2007 တွင် မူရင်းအား မော်ကွန်းတင်ပြီး။  24 October 2017 တွင် ပြန်စစ်ပြီး။
5. 1 2  ထင်ကျော် (၂၀၀၈-၀၉-၀၈). "No completion date set for comms trading network". မြန်မာတိုင်း(မ်).  မော်ကွန်းတင်ပြီးမိတ္တူ။ 21 September 2008 တွင် မူရင်းအား မော်ကွန်းတင်ပြီး။  24 October 2017 တွင် ပြန်စစ်ပြီး။
6. 1 2  ထင်ကျော် (၂၀၀၈-၁၀-၀၆). "Bayintnaung launches E-information system". မြန်မာတိုင်း(မ်).  မော်ကွန်းတင်ပြီးမိတ္တူ။ 16 July 2011 တွင် မူရင်းအား မော်ကွန်းတင်ပြီး။  24 October 2017 တွင် ပြန်စစ်ပြီး။

Burma Markets Information Daily
တပေါင်းလသည် မြန်မာလများတွင် ၁၂-လမြောက်ဖြစ်သည်။ တနှစ်တာ၏ နောက်ဆုံးလဖြစ်သည်။ တပေါင်းလ၏ ပထမလဝက်သည်ဆောင်းရာသီတွင် ကျရောက်သည်။ ဒုတိယလဝက်ကား နွေရာသီတွင် ကျရောက်သည်။ ဆောင်ကုန် နွေစ သာယာလှသော လရာသီဖြစ်သည်။ ထို့ကြောင့် ခေတ်အဆက်ဆက် စာဆိုတို့သည် တပေါင်းလ၏အလှကို ရေးဖွဲကြသည်မှာယနေ့တိုင်ဖြစ်သည်။ ရှေးယခင်က တပါင်းလပွဲတော်သည် သဲပုံစေတီပွဲတော် ဖြစ်သည်။ သဲပုံစေတီပွဲတော်သည် ပုဂံခေတ် (သို့မဟုတ်) ပုဂံခေတ်မတိုင်မီကပင် ပေါ်ပေါက်ခဲ့သည်ဟု အချို့က ဆိုကြသည်။ နောက်ပိုင်းတွင် သဲပုံစေတီပွဲတော် ကျင်းပသည့်ဓလေ့ တဖြည်းဖြည်း မှေးမှိန်သွားသည်။ တပေါင်းလပြည့်နေ့တွင် ဘုရားပွဲတော်များ ကျင်းပသည့် ဓလေ့ ခေတ်စားလာခဲ့သည်။ ထိုသို့ ဘုရားပွဲတော် ကျင်းပခြင်းကိုပင် "တပေါင်းလပွဲတော်"ဟု ခေါ်ကြသည်။ တပေါင်းလသည် ရာသီဥတု သာယာသည်နှင့်အမျှ သာသနာရေးတွင်လည်း မှတ်တမ်းတင်သင့်သော ဖြစ်ရပ်ကြီးများ ပေါ်ထွန်းခဲ့သည်။

ဗုဒ္ဓဘုရားရှင်လက်ထက်တော်က ဘုရားရှင်သည် ရာဇဂြိုဟ်ပြည် ဝေဠုန်ဝန်ကျောင်းတော်၌ သီတင်းသုံးကာ အင်္ဂတိုင်းနှင့် မဂဓတိုင်းမှ ဒကာ ဒကာမများအား တရားရေအေးတိုက်ကျွေးလျက်ရှိသည်။ ထိုသတင်းကို ခမည်းတော် သုဒ္ဓေါဒနမင်းကြီး ကြားသိသောအခါ သားတော်ဘုရားကို ဖူးတွေ့ချင်နေသည်။ ထို့ကြောင့် အမတ်တယောက်အား အခြွေအရံတထောင်နှင့်အတူ စေလွှတ်၍ ပင့်ခိုင်း၏။

ထိုအမတ်သည် ဗုဒ္ဓထံ ရောက်လာရာမှ တရားတော်ကိုနာရ၍ အခြွေအရံတို့နှင့်အတူ ရဟန်းပြုသွားသည်။ သုဒ္ဓေါဒနမင်းကြီးထံ ဘုရားရှင်ကြွရောက်တော်မူရန် မပင့်ဖြစ်ချေ။ မင်းကြီးလည်း နောက်ထပ်၍ အမတ်တို့ကို အြခွေအရံ တထောင်စီဖြင့်ကိုးကြိမ်တိုင်အောင် စေလွှတ်ခဲ့သည်။ သို့သော် အားလုံး ရဟန်းပြု၍ နေကြပြန်သည်။

ဆယ်ကြိမ်မြောက်တွင်မူ ဗုဒ္ဓဘုရားရှင်နှင့် ဖွားဖက်တော်ဖြစ်သော ကာဠုဒါယီအမတ်ကို စေလွှတ်သည်။ ကာဠုဒါယီအမတ်သည်လည်း ရှေးကအမတ်များနှင့်နည်းတူပင် နောက်ပါများနှင့်တကွ ရဟန်းပြုပြန်သည်။ သို့ရာတွင် ခရီးလမ်းပန်းသာယာသော တပေါင်းလအချိန်သို့ ရောက်သောအခါတွင်ကား လမ်းခရီးသာယာပုံ တပေါင်းအလှကို ဂါထာပေါင်း ၆၀-ဖြင့် ဖွဲ့နွဲ့ကာ ကပိလဝတ်ပြည်သို့ ကြွပါမည့်အကြောင်း ဘုရားရှင်အား လျှောက်ထားတောင်းပန်သည်။ ဗုဒ္ဓဘုရားရှင်လည်း လက်ခံကာ တပေါင်းလပြည့်နေ့၌ ကပိလဝတ်ပြည်သို့ ကြွတော်မူခဲ့သည်။

ဘုရားရှင် ကပိလဝတ်နေပြည်တော်သို့ကြွတော်မူခြင်းကြောင့်နိဂြောဓာရုံကျောင်းကြီး ပေါ်ပေါက်လာသည်။ ဂါထာ ၁၀ဝ၀-ဖြင့် တန်ဆာဆင်အပ်သော ဝေဿန္တရာဇာတ်တော်ကြီးကို ဟောတော်မူခဲ့သည်။ ခမည်းတော် သုဒ္ဓေါဒနမင်းကြီးသည်လည်းမဟာဓမ္မပါလဇာတ်တော်ကြီးကို ကြားနာရသဖြင့် အနာဂါမ် တည်ခဲ့သည်။ နောင်အခါအရဟတ္တဖိုလ် တည်သွားသည်။ ဗုဒ္ဓဘုရားရှင် ကပိလဝတ်ပြည်သို့ ကြွရောက်တော်မူ၍ တရားဟောတော်မူသဖြင့် မိထွေးတော်ဂေါတမီသည်လည်း သောတာပန်တည်သည်။ ယသော်ဓရာကို အကြောင်းပြု၍ စန္ဒကိန္နရီဇာတ်တော်ကိုလည်း ဘုရားဟောတော်မူခဲ့သည်။ ညီတော်နန္ဒမင်းသား ရဟန်းပြုဖြစ်သည်။ သားတော်ရာဟုလာ သာမဏေဘဝသို့ ရောက်ရှိသည်။ သာကီဝင်မင်းသားတထောင် ရဟန်းဘောင်သို့ ရောက်ရှိသည်။ ဆွေမျိုးတို့ ဘုရားရှင်ကို ကြည်ညိုစေရန် ဆောင်ရွက်ရာ၌ အထူးအောင်မြင်သဖြင့် ကာဠုဒါယီမထေရ်အား ကုလပ္ပသာဒ ဧတဒဂ်ဘွဲ့ ချီးမြှင့်တော်မူခဲ့သည်။

တပေါင်းလပြည့်နေ့သည် ဘုရားရှင် ပြည်တော်ဝင်ရန် စတင်ကြွလှမ်းသောနေ့ဖြစ်သဖြင့်လည်း ထိုနေ့ကို အကြောင်းပြု၍ သာသနာတော်၌ထူးခြားသော ဖြစ်ရပ်ကြီးများ ပေါ်ထွန်းခဲ့သည်။

ထို့ပြင် မဟာသက္ကရာဇ် ၁၀၃-ခု တပေါင်းလပြည့်ဗုဒ္ဓဟူးနေ့တွင် သိကြားမင်း၊ ဥက္ကလာပမင်းကြီး တပုဿနှင့်ဘလ္လိက ကုန်သည်ညီနောင်တို့ကြီးမှူး၍ရွှေတိဂုံစေတီတော်ကြီး တည်ထားခဲ့သည်ဟု သမိုင်းကဆိုသည်။ဤကား တပေါင်းလကို အကြောင်းပြု၍သာသနာတော်၌ ထူးခြားသော မှတ်တိုင်ကြီးများ ပေါ်ထွန်းလာခဲ့ခြင်း ဖြစ်ပေသည်။
***စက္ကူငှက်*** ကို မြန်မာ စာရေးသူ စိုင်းစိုင်းခမ်းလှိုင် ရေးသည်။ ကျောင်းတက်စဉ်ကရသော စက္ကူငှက်များကို အတွေးပုံဖော် ရေးသားခြင်း ဖြစ်သည်ဟု ဆို၏။ ၂၀၀၅ ခု၊ ဇွန်လတွင် ရေးသားပြီးစီး၍ ၂၀၀၆ ခု၊ ဖေဖော်ဝါရီလတွင် ကြောင်ကမ္ဘာ စာပေမှ အုပ်ရေ ၅၀၀ ရိုက်နှိပ်သည်။ တန်ဖိုးမှာ ၁၆၀၀ ကျပ် ဖြစ်သည်။

ဇာတ်လမ်းအကျဉ်း
--------------

ရန်ကုန် နိုင်ငံခြားဘာသာတက္ကသိုလ်၊ ကိုရီးယားဘာသာကျောင်းသူ နွေ နှင့် (အင်္ဂလိပ်ဟု ယူဆရ) ပထမနှစ်ကျောင်းသား သူရတို့ အလွဲတစ်ခုကြောင့် ဆုံဖြစ်သည်။ နောင်သော် မိတ်ဆွေဖြစ်လာသည်။ သူရထံ လူတစ်ယောက်က ၂၅၀-ကောင်ပါ စက္ကူငှက်ပုလင်း လက်ဆောင်ပေးလာသည်။ ထိုစဉ် သစ္စာ အမည်ရှိ ကိုရီးယားဘာသာကျောင်းသူနှင့် ထပ်မံ သိကျွမ်းသည်။ 

စက္ကူငှက် ၄ ပုလင်းခန့် ရလာသောအခါ ၁၅၀၀ ပြည့်အောင် ပေးမည်မှန်း ရိပ်မိလာပြီး ၆ ပုလင်းအရောက်တွင် အဖြေသိရမည်ဟု ခန့်မှန်းမိသည်။ အကောင် ၁၅၀၀ ပြည့်မည့် ခြောက်ပုလင်းမြောက်တွင် ပုလင်းလာပေးသူမှာ သစ္စာ ဖြစ်နေသည်။ 

သူရ တကယ်တမ်း စိတ်ဝင်စားသည်မှာ နွေ သာ ဖြစ်သည်။ ထို့ကြောင့် သစ္စာကို ပတ်ရှောင်သည်။ အတန်ကြာမှ စစ်တုရင်နိုင်၍ရသည့် လက်ဆောင်ထုပ်အား ဖွင့်ကြည့်မိသော် နွေ ပေးသည့် ခြောက်ပုလင်းမြောက်ကို တွေ့ရသည်။ အတွင်း၌ သူမဖြစ်ကြောင်း ဝန်ခံထားသည့်စာနှင့် လာတွေ့ရန် ချိန်းဆိုထားကြောင်း သိရသည်။ သို့သော် အခါနှောင်းပြီ ဖြစ်သည်။ နွေမှာ ဖခင်ရှိရာ နိုင်ငံခြားသို့ သွားလေတော့သည်။ 

တစ်နှစ်ခန့်ကြာသော် နွေက စားသောက်ဆိုင်တစ်ခုသို့ ချိန်းဆိုလာသည်။ ဝမ်းပန်းတသာ သွားသောအခါ သစ္စာက နွေအား ရှင်းပြလိုက်၍ ပြဿနာပြေလည်နေမှန်း သိရသည်။ အပြန်အလှန် စိတ်ဝင်စားသူနှစ်ဦး အဆင်ပြေသွားသည်။

စာအုပ်နှင့် ပတ်သက်၍
-------------------

အဖွင့်စာမျက်နှာတွင် သီချင်းတစ်ပုဒ် ထည့်သွင်းထားသည်။ 

စာမျက်နှာ ၃၉ တွင်လည်းကောင်း၊ ၁၁၁-၁၁၂ တွင်လည်းကောင်း ကဗျာ ထည့်သွင်းထားသည်။ 

စာမျက်နှာ ၆၊ ၉၊ ၁၂၊ ၁၄၊ ၁၉၊ ၂၇၊ ၃၂၊ ၃၅၊ ၄၂၊ ၄၉၊ ၅၄၊ ၆၁၊ ၇၁၊ ၇၇၊ ၈၂၊ ၉၁၊ ၉၃၊ ၁၀၁၊ ၁၀၉၊ ၁၁၅၊ ၁၂၀၊ ၁၂၃၊ ၁၂၅၊ ၁၃၃၊ ၁၃၈ နှင့် ၁၅၅ တို့တွင် ZM ရေးဆွဲသည့် သရုပ်ဖော်ပုံများ ပါဝင်သည်။ ပုံများ ခပ်စိပ်စိပ် ပါဝင်ရာ စာမဖတ်နိုင်သည့် ကလေးများပင် သဘောတွေ့မည့် စာအုပ်မျိုး ဖြစ်သည်။

ဝတ္ထုအပြီးတွင် စက္ကူငှက် ခေါက်နည်းကို အဆင့်ဆင့် ဖော်ပြထားသည်။ မည်သည်မှရယူသည်ကို ဖော်ပြထားခြင်း မရှိရာ စာရေးသူကိုယ်တိုင် ဖန်တီးထားသည်ဟု ယူဆရသည်။

ရုပ်ရှင်အဖြစ် အသွင်ပြောင်းခြင်း
-------------------------------

ကိုးကား
-------

1. ↑  ပန်ဒါကြီး။ "ကျွန်တော် တစ်သက်လုံး ရိုက်ချင်တဲ့ဝတ္ထုက "ကျွန်မ၏ သစ်ပင်" ပါ ဆိုတဲ့ စိုင်းစိုင်း[*လင့်ခ်သေ*]"။ ၂၀၁၈၊ စက်တင်ဘာ ၁၉။
2. ↑  စိုင်းစိုင်းခမ်းလှိုင်။ "စက္ကူငှက်"။ ကြောင်ကမ္ဘာ စာပေ၊ ရန်ကုန်။ ၂၀၀၆၊ ဖေဖော်ဝါရီ။
မလွှပင်
**မလွှပင်**သည် ဖက်သန်းပင်၊ သခွတ်ဖိုပင်တို့နှင့်
အတူ ဗစ်နိုးနီအေးစီအီး(Bignoniaceae) မျိုးရင်းတွင် ပါဝင်သည်။ ရုက္ခဗေဒ 
အလိုအားဖြင့် ယင်းကို ဒေါ်လီချန်ဒရုန်း စတီပျူလာတာ(*Dolichandrone stipulata*; ယခုအခါတွင် *Markhamia stipulata*)ဟု 
ခေါ်သည်။ မလွှပင်သည် အပင်လတ်မျိုး ဖြစ်၍ ယင်း၏ 
အပွင့်သည် ခရာပုံဖြစ်၍ အရောင်မှာ အဝါရောင် ဖျော့ဖျော့
ဖြစ်သည်။ မလွှပွင့်နှင့် မလွှသီးတို့သည် အဖိုးတန် အသီး
အပွင့်များ မဟုတ်ကြသော်လည်း တောလက်ကျေးရွာများတွင် 
ထိုအပွင့်နှင့် အသီးတို့ကို ဟင်းချက်စားကြသည်။ တို့စရာ
ကောင်းအဖြစ်ဖြင့်လည်း စားသုံးကြသည်။ 

မြန်မာနိုင်ငံအထက်ပိုင်းနှင့် အောက်ပိုင်း၊ မျိုးပါးသော 
အရပ်ရှိ သစ်တောများ၌ မြေပြင်အမြင့်ပေပေါင်း ၂ဝဝဝ အထိ 
ပေါက်ရောက်သော သစ်ပင်ဖြစ်သည်။ မြန်မာနိုင်ငံ အောက်ပိုင်း
ရှိ ခြံဥယျာဉ်များတွင် မလွှပင်ကို ရံဖန်ရံခါ တွေ့ရှိရသည်။
မလွှသား၏ အရောင်မှာ လိမ္မော်ရောင်ကဲ့သို့ရှိ၍ 
လှပသော အစက်အပြောက်များ ပါရှိသည်။ အသားကျစ်၍ 
မာသောကြောင့် အိမ်တိုင်များ၊ လေးကိုင်းများ၊ လှံရိုးများ၊ 
လှော်တက်များ၊ ခတ်တက်များနှင့် အိမ်ထောင် ပရိဘောဂများ 
ပြုလုပ်ရာ၌ အသုံးပြုကြသည်။

ကိုးကား
-------

1. ↑  Ulloa, C, Govaerts, R. & Lohmann, L.G. (2020). World Checklist of Bignoniaceae. Facilitated by the Royal Botanic Gardens, Kew. Published on the Internet;  Retrieved 27 February 2020
2. ↑  မြန်မာ့စွယ်စုံကျမ်း၊ အတွဲ(၈)

|  |  |
| --- | --- |
|  | ဝီကီမီဒီယာ ကွန်မွန်းစ်တွင် ***Markhamia stipulata*** နှင့် ပတ်သက်သော မီဒီယာ ရှိသည်။ |

|  |  |
| --- | --- |
|  | ဝီကီမျိုးစိတ်တွင် ***Markhamia stipulata*** နှင့် ပတ်သက်သော အချက်အလက်များ ရှိသည်။ |
တမ်းပလိတ်:InfoBox American Indian chief

**ဂျီရော်နီမို** (အင်္ဂလိပ်: Geronimo) (၁၈၂၉-၁၉၀၉) သည် ဘီဒွန်ကိုဟီ အပါချီတိုင်းရင်းသား ဖြစ်ပြီး အပါချီမြေသို့ ကျူးကျော်လာသော မက္ကဆီကို တွန်းလှန်ခဲ့ပြီး နယ်ချဲ့လာသော အမေရိကန်တို့ကို ခုခံခဲ့သူ ဖြစ်သည်။ အမည်ရင်းမှာ ခိုယာတယ် ဖြစ်သော်လည်း မက္ကဆီကိုတို့အား ဝင့်ဝင့်ရဲရဲ တိုက်ခိုက်ပြီးနောက် **ဂျီရော်နီမို** ဟူသော အမည် ရလာသည်။

၁၈၅၈ ခု မက္ကဆီကို ကျူးကျော်လာသော် ခိုယာတယ်၏ မိခင်၊ ဇနီးနှင့် သားသမီး ၃ ယောက်လုံး သေသည်။ တိုက်ခိုက်ရေးအဖွဲ့ ဖွဲ့ကာ မက္ကဆီကိုတို့အား လက်စားချေသည်။ သူ့အဖွဲ့သည် မက္ကဆီကိုပြည်နယ်တို့ကို ကျော်ကာ အမေရိကန်ပိုင်နက် အရီဇိုးနား၊ နယူးမက္ကဆီကိုနှင့် အနောက် တက္ကဆက်နယ်အထိ ခြေဆန့်နိုင်ခဲ့သည်။ 

၁၈၈၆ ခုတွင် အမေရိကန်အာဏာပိုင်တို့ထံ ဂျီရော်နီမို လက်နက်ချသည်။ အကျယ်ချုပ်နှင့် ထားပြီး မွေးရပ်သို့ ပြန်ခွင့်မရတော့။ ၁၉၀၉ ခုတွင် မြင်းပေါ်မှ ပြုတ်ကျပြီးနောက် အဖျားဝင်ကာ ဥက္ကလာဟိုးမားနယ်၊ ဖော့ဆေးမြို့တွင် ဆုံးသည်။

၁၉၃၉ ခုထွက် *ဂျီရော်နီမို* ရုပ်ရှင်တွင် အမေရိကန် လေထီးစစ်သည်တို့ လေယာဉ်မှ ခုန်သော် ကြောက်ရွံ့ခြင်းမရှိကြောင်း ပြသည့်အနေဖြင့် *ဂျီရော်နီမို* ဟု အော်ကာ ဆင်းကြသည်။ နှောင်းအခါ လေယာဉ်မှ ခုန်ဆင်းတိုင်း ထိုသို့အော်သည့်အလေ့ ဖြစ်လာသည်။
**ရွှေလီ** ကို တရုတ်ဘာသာအားဖြင့် (simp.: 瑞丽市; trad.: 瑞麗市; Pinyin: Ruìlì Shì) ဟုခေါ်ဆိုပြီး တရုတ်နိုင်ငံ၊ ယူနန်ပြည်နယ်၊ တယ်ဟုန်ခရိုင်အတွင်းရှိ ကောင်တီအဆင့်ရှိ မြို့ တစ်မြို့ ဖြစ်သည်။ မြန်မာနိုင်ငံ၊ မူဆယ်မြို့နှင့် နယ်စပ်ကုန်သွယ်ရေး ပြုလုပ်သော နယ်ခြားမြို့ ဖြစ်သည်။ ဧရိယာ စတုရန်းကီလိုမီတာ (၁၀၂၀) (၃၉၃,၈ စတုရန်းမိုင်) ကျယ်ဝန်းသည်။

ရွှေလီ(သို့မဟုတ်)မိုင်းမော
--------------------------

ရွှေလီမြို့ကို ရှေးယခင်က မိုင်းမောမြို့ ဟုခေါ်ဆိုသည်။ တရုတ်ဘာသာစကားအားဖြင့် မွင့်မောင်ဟု အသံထွက်ရသည်။ ယခုအမည်ဖြစ်သော ရွှေလီကို တရုတ်ဘာသာစကားအားဖြင့် ရွေ့လိ ဟုခေါ်ဆိုသည်။ ရွေ့မှာ ကံကောင်းခြင်း ဟု အဓိပ္ပာယ်ရပြီး၊ လိမှာ လှပခြင်း ဟု အဓိပ္ပာယ်ရသည်။

ပထဝီဝင်အနေအထား
--------------

မြန်မာနိုင်ငံနှင့် နယ်နိမိတ်ချင်းထိစပ်နေသောမြို့ ဖြစ်သည်။ လူဦးရေ၏ ၆၄% မှာ တောင်ပေါ်နေတိုင်းရင်းသား (၅)မျိုးတို့ဖြစ်ကြသည်။ ရှမ်းလူမျိုး၊ ဂျိန်းဖော့လူမျိုး၊ ဒယ်အန်လူမျိုး၊ လီဆူးလူမျိုးနှင့် အာချန်လူမျိုးတို့ဖြစ်ကြသည်။ နယ်စပ်ကုန်သွယ်ရေးအတွက် အရေးပါသော မြို့တစ်မြို့ ဖြစ်သည်။

လူဦးရေနှင့်လူမျိုးများ
----------------------

တရုတ် လူမျိုးနှင့် ရှမ်းလူမျိုးများသည် မြို့တွင်း ချိုင့်ဝှမ်းဒေသတွင် နေထိုင်ကြပြီး ဂျိန်းဖော့လူမျိုးနှင့်ပလောင်တအာင်းတို့သည် မြို့ဆင်ခြေဖုံးဒေသများတွင် နေထိုင်ကြသည်။ လူဦးရေ ၁၄၀,၀၀၀ ခန့်ရှိသည်။

စက်မှုဇုန်များ
--------------

* ဝမ်တိန် နယ်ခြားကုန်သွယ်မှုဇုန်
* ရွှေလီ နယ်ခြားကုန်သွယ်မှုဇုန်

ကိုးကား
-------

1. ↑  Yunnan’s Sin City Archived 4 October 2010 at the Wayback Machine. The Irrawaddy, January 2005
2. ↑  Sex, Drugs and The Roll of Dice Archived 4 September 2009 at the Wayback Machine. Time Asia, September 27, 1999

ပြင်ပလင့်ခ်များ
---------------

* Ruili City Official Website Archived 25 July 2008 at the Wayback Machine.
* Ruili Municipal People's Government Archived 6 March 2010 at the Wayback Machine.
* Article about Ruili's economy
**ရှာ့တာ ကက်သီဒရယ်ဘုရားကျောင်း** အား **ကျွန်ုပ်တို့၏ လေဒီ ရှာ့တာ၏ ကက်သီဒရယ် ဘုရားကျောင်း** ဟုလည်း ခေါ်ကြပြီး ဂေါသစ် ဗိသုကာ ပုံစံ လက်တင် ကက်သလစ် ဘုရားရှိခိုးကျောင်း တစ်ခု ဖြစ်ပြီး ပြင်သစ်နိုင်ငံ ရှာ့တာ တွင် တည်ရှိပြီး ပါရီမြို့၏ အနောက်တောင်ဘက် မိုင် ၅၀ (ကီလိုမီတာ ၈၀) အကွာတွင် တည်ရှိသည်။ လက်ရှိ ကက်သီဒရယ် ဘုရားကျောင်းသည် ၁၁၉၄ ခုနှစ်မှ ၁၂၂၀ ကြားတွင် တည်ဆောက်ခဲ့ပြီး ၄ရာစုနှစ် မြို့အား ဘစ်ရှော့အုပ်စိုးစဉ်မှစ၍ နေထိုင်ခဲ့သော ဘုရားကျောင်း အနည်းဆုံး ၅ ခုတွင် နောက်ဆုံး ကျန်ရှိခဲ့သော ဘုရားကျောင်း ဖြစ်သည်။

ယူနက်စကိုမှ ကမ္ဘာ့အမွေခံ နေရာ တစ်ခု အဖြစ်သတ်မှတ်ခဲ့ပြီး ပြင်သစ် ဂေါသစ် အနုပညာ၏ အမြင့်ဆုံး လက်ရာ နှင့် အကောင်းဆုံး လက်ရာ တစ်ခုဟု သတ်မှတ်ခဲ့ခြင်း ဖြစ်သည်။

ကက်သီဒရယ် ဘုရားရှိခိုးကျောင်းသည် ကောင်းမွန်စွာ ထိန်းသိမ်းစောင့်ရှောက် ထားခဲ့သည်။ နဂိုမူလ အရောင်ဆိုးထားသော မှန်ပြတင်းပေါက် အတော်များများမှ မူလ အတိုင်း မပျက်မစီး ကျန်ရှိနေပြီး ဗိသုကာ လက်ရာများမှာ ၁၃ ရာစု အစောပိုင်းမှ စ၍ အနည်းငယ် အပြောင်းအလဲသာ ရှိခဲ့သည်။ အဆောက်အဦး၏ အပြင်ပိုင်းတွင် အလွန်ကြီးမားသော မိုးပျံပါးပျဉ်းများ ရှိသဖြင့် ဗိသုကာများအား ပြတင်းပေါက် အရွယ်အစားကို သိသိသာသာကြီးမားအောင် ပုံစံထုတ် နိုင်စေခဲ့ပြီး အနောက်ဘက်ပိုင်းတွင် သိသာစွာ ထိုးထွက်နေသော ခေါင်မိုးချွန်း ၂ ခု ရှိသည်။ ခေါင်မိုးချွန်း ၂ ခု အနက် ၃၄၉ပေ (၁၀၅ မီတာ) မြင့်သော ရိုးရှင်းသော ပိရိမစ် ပုံစံ ခေါင်ချွန်းမှာ ၁၁၆၀ ခုနှစ် ခန့်တွင် တည်ဆောက်ပြီးစီးခဲ့ပြီး ၃၇၇ပေ (၁၁၃ မီတာ) မြင့်သော ဟိတ်ဟန်ကြီးမားသော ခေါင်ချွန်းမှာ ၁၆ရာစု အစောပိုင်း လက်ရာဖြစ်ကာ မျှော်စင်ဟောင်းပေါ်တွင် တည်ရှိသည်။ သိသာထင်ရှားသော မျက်နှာစာကြီး ၃ ခုတွင် တစ်ခုစီ၌ ပန်းပုရုပ် ရာပေါင်းများစွာဖြင့် အလှဆင်ထားပြီး ကျမ်းစာထဲမှ အဓိက အပိုင်းများနှင့် ဇာတ်လမ်းများ ကို ဖော်ပြထားခြင်း ဖြစ်သည်။

၁၂ ရာစု ခန့်မှစ၍ပင် ကက်သီဒရယ်ဘုရားကျောင်းသည် ခရီးသွားများ အတွက် အရေးပါသော လည်ပတ်စရာ နေရာတစ်ခု ဖြစ်လာခဲ့ပြီး ယနေ့တိုင်အောင်ပင် ဖြစ်သည်။ ခရစ်ယာန် ဘုရားဖူး အများအပြားကို စွဲဆောင်နိုင်ခဲ့ပြီး အများစုအား ထင်ရှားသော လက်ရာ တစ်ခု ဖြစ်သည့် သူတော်စင်မ မယ်ရီ ခရစ်တော်ကို ဖွားမြင်ချိန်တွင် ဝတ်ဆင်ခဲ့သော ဝတ်ရုံရှည် ပုံကို ဖူးမြှော်ရန် လာရောက်ကြခြင်း ဖြစ်ကာ ဘာသာရေး အရမဟုတ်သော်လည်း ကက်သီဒရယ် ဘုရားကျောင်း၏ ဗိသုကာ နှင့် သမိုင်းဝင် အဖြစ်တည်ရှိခြင်းကို လေ့လာရန် လာရောက်သော ကမ္ဘာလှည့် ခရီးသည် အများအပြားလည်း လာရောက်ကြသည်။

ကိုးကား
-------

1. ↑  Chartres Cathedral။
**သောင်တင်ကျွန်းပေါ်မှ သီချင်းခွေများ** (***Desert Island Discs***) သည် ဘီဘီစီရေဒီယို ၄ ၏ လူပုဂ္ဂိုလ်ရာဇဝင် နှင့် စစ်မှန်သည့်အဖြစ်အပျက်များအပေါ်မူတည်ကာ ထုတ်လွှင့်သည့် ပရိုဂရမ်တစ်ခုဖြစ်သည်။ ၎င်းကို ၁၉၄၂ခုနှစ် ဇန်နဝါရီ ၂၉မှ စတင်ထုတ်လွှင့်ခဲ့ပြီး၊ ဗြိတိန်ရှိ ယနေ့ချိန်အထိ ကာလာအကြာဆုံး ဆက်လက်ထုတ်လွှင့်နေသည့် သမိုင်းဝင် ရေဒီယိုအစီအစဉ်တစ်ခုဖြစ်သည်။ ၂၀၁၂ အစောပိုင်းကာလတွင် ထုတ်လွှင့်သည့်သက်တမ်း နှစ်၇၀ကျော်ကြာခဲ့ပြီဖြစ်သည်။

အစီအစဉ် ပုံစံ
-------------

အသံလွှင့်အစီအစဉ်၌ ပါဝင်မည့် ဧည့်သည်သည် အကယ်၍ လူမနေသည့် ကျွန်းတစ်ကျွန်းပေါ်သို့ရောက်ရှိသွားပါက၊ သီချင်း ၈ပုဒ်၊ မူလအစတွင် သီချင်းအခွေချပ် သယ်ယူခွင့် နှင့် အဘယ့်ကြောင့် ကိုယ့်ဘဝအတွက် အရေးကြီးပုံကို ပြန်လည်ပြောဆိုဖော်ပြသည့် အစီအစဉ်ဖြစ်သည်။ ရွေးချယ်သည့်သီချင်းမှ အပိုင်းတချို့ သို့ တိုတောင်းပါက သီချင်းအဆုံးအထိ ထုတ်လွှင့်လေ့ရှိသည်။ အစောပိုင်းကာလတွင် ထုတ်လွှင့်မည့် သီချင်းကြာချိန်ကို ကြိုတင်သိရှိခန့်မှန်းနိုင်သော်လည်း၊ နည်းပညာမြင့်မားမှုနှင့် သီချင်းအချိန်များ ပို၍ကြာရှည်လာမှုကြောင့် အစီအစဉ်၏ ၄၅မိနစ်ကန့်သန့်ချိန်အတွင်း ထုတ်လွှင့်ပေးနိုင်ရန် ဖြတ်တောက်မှုများ ပြုလုပ်လာခဲ့ရသည်။

ကိုးကား
-------

1. ↑  "Desert Island Discs: Britain's longest-running radio show"၊ *The Telegraph*၊ 29 January,2012။
**ဆိုဗီယက်-အာဖဂန်စစ်ပွဲ** သည် ဆိုဗီယက်တပ်တော်နှင့် အာဖဂန်နစ္စတန်ဒီမိုကရက်တစ်သမ္မတနိုင်ငံတို့က တဖက်၊ အာဖဂန်လက်နက်ကိုင်အုပ်စုများ (ပေါင်းရုံး၍ အာဖဂန် မူဂျာဟစ်ဒင် ဟု ခေါ်) နှင့် လက်နက်ကိုင်အဖွဲ့ငယ် မော်ဝါဒီအုပ်စုတို့က တဖက်၊ ၁၉၈၀ ကာလများတွင် အာဖဂန်နယ်စပ်တွင် ဖြစ်ပွားသည့် ၉ နှစ်ကြာ ဆင်နွှဲသော ပြောက်ကျားစစ်ပွဲကြီး ဖြစ်သည်။ မူဂျာဟစ်ဒင်တို့ကို အမေရိကန်တို့က အဓိကထောက်ပံ့ပြီး ပါကစ္စတန်၊ အီရန်၊ ဆော်ဒီအာရေဗျ၊ တရုပ်၊ ယူနိုက်တက်ကင်းဒမ်းတို့လည်း ကူကြသည်။ စစ်အေးခေတ် ကြားခံစစ်ပွဲကြီး ဖြစ်သည်။ အာဖဂန်သား ၅၆၂၀၀၀ မှ ၂၀၀၀၀၀၀ ကြား အသက်ဆုံးပြီး သန်းနှင့်ချီသောပြည်သူတို့ ပါကစ္စတန်နှင့် အီရန်သို့ ပြေးရသည်။ ဤပဋိပက္ခကြောင့် လူဦးရေ ၆.၅% မှ ၁၁.၅% အထိ လျော့ကျခဲ့သည်ဟု ခန့်မှန်းရသည်။ အာဖဂန်နစ္စတန်ကို ပြာပုံဖြစ်စေသော ဤစစ်ပွဲသည် ဆိုဗီယက်ပြည်ထောင်စုပြိုကွဲအောင် တစိတ်တဒေသ ထောက်ပံ့ပြီး စစ်အေးကာလကို အဆုံးသတ်နိုင်သည်မှာ အဆိုးထဲမှ အကောင်းတကွက်တည်း။

ကိုးကား
-------

1. ↑  Reuben, Rafael; Prakash, Aseem (1999). "The Afghanistan war and the breakdown of the Soviet Union". *Review of International Studies*. **25** (4): 693–708. doi:10.1017/s0260210599006932. Retrieved 15 July 2015.
2. ↑  *It's Victory Day, but who's winning?*, PRI.org, 28 April 2011
ဗြိတိသျှလူမျိုး ဓာတုဗေဒပညာရှင် ဆာဝီလျံရမ္မဆေးသည် 
၁၈၅၂ ခုနှစ် အောက်တိုဘာလ ၂ ရက်နေ့တွင် စကော့တလန် 
ပြည် ဂလပ်စဂိုးမြို့၌ ဖွားမြင်သည်။ ဂလပ်စဂိုးမြို့နှင့် ဂျာမဏီ 
နိုင်ငံတွင် ပညာသင်ကြားခဲ့သည်။ ၁၈၈၁ ခုနှစ်မှ ၁၈၈၇ ခုနှစ် 
အထိ ဗရစ္စတိုတက္ကသိုလ်တွင် ကျောင်းအုပ်ကြီး အဖြစ် ဆောင် 
ရွက်ခဲ့သည်။ တစ်ဖန် ၁၈၈၇ ခုနှစ်မှ ၁၉၁၂ ခုနှစ်အထိ လန်ဒန် 
တက္ကသိုလ်တွင် ဓာတုဗေဒပါမောက္ခအဖြစ် အမှုထမ်းသည်။ 
ဝီလျံ ရမ္မဆေးသည် ဓာတုဗေဒ ပညာ၌ ထူးချွန်သည်။ 
၁၈၉၄ ခုနှစ် မတိုင်မီက လေထဲ၌ အောက်ဆီဂျင်နှင့် နိုက် 
ထရိုဂျင် ဓာတ်ငွေ့နှစ်မျိုးတည်းသာ ပါရှိသည်ဟု လူများက 
သိကြ၏။ ၁၈၉၄ ခုနှစ်တွင် ဝီလျံရမ္မဆေးသည် လော့ရေးလီနှင့် 
အတူ လေထဲ၌ အောက်ဆီဂျင်နှင့် နိုက်ထရိုဂျင်အပြင် အခြား 
ဓာတ်ငွေ့သစ်တစ်မျိုးလည်း ပါဝင်ကြောင်း ရှာဖွေတွေ့ရှိလေ 
သည်။ ထိုဓာတ်ငွေ့သစ်ကို အားဂွန်ဟု အမည်ပေးသည်။ 
ရမ္မဆေးသည် အားဂွန်အပြင် အခြားဓာတ်ငွေ့သစ် လေးမျိုးကို 
လည်း ရှာဖွေတွေ့ရှိခဲ့ရာ ယင်းတို့မှာ ဟီလီယမ်၊ နီယွန်၊ ကရစ် ပတွန်နှင့် ဇီနွန်တို့ဖြစ်သည်။

  

ထိုကဲ့သို့ သိပ္ပံပညာ၌ ထူးချွန်သောကြောင့် ဝီလျံ ရမ္မဆေး 
သည် ၁၉ဝ၂ ခုနှစ်တွင် ဆာဘွဲ့ချီးမြှင့်၍ သူကောင်းပြုခြင်း ခံရသည့်အပြင် ၁၉ဝ၄ ခုနှစ်တွင် ဓာတုဗေဒဆိုင်ရာ နိုဘယ်ဆု ကိုလည်း ဆွတ်ခူးရရှိခဲ့လေသည်။ ဆာ ဝီလျံ ရမ္မဆေးသည် ၁၉၁၆ ခုနှစ် ဇူလိုင်လ ၂၃ ရက်နေ့တွင် ကွယ်လွန်သည်။

ကိုးကား
-------

1. ↑  Thorburn Burns, D. (2011). "Robert Rattray Tatlock (1837–1934), Public Analyst for Glasgow". *Journal of the Association of Public Analysts* **39**: 38–43. Retrieved on 25 November 2011.
2. ↑  မြန်မာ့စွယ်စုံကျမ်း၊ အတွဲ(၁၁)
စာရေးဆရာ အောင်ကြိုင်ညွှန့်(တက္ကသိုလ်)
-------------------------------------

၁၉၄၆-ခုနှစ်တွင် ဖျာပုံမြို ့နယ်၊ ကနိုကျေးရွာတွင် အဖ ဦးထွန်းခင်၊ အမိ ဒေါ်စောတင် တို့မှ မွေးဖွားခဲ့သည်။ အမည်ရင်းမှာ ဦးအောင်ကြည်ဖြစ်သည်။ ရန်ကုန် တက္ကသိုလ်မှ B.Sc ပညာရေးတက္ကသိုလ်မှ B.Ed ဘွဲ ့ ရခဲ့သဖြင့် ၂၀ဝ၇-ခုနှစ်တွင် ပညာရေးသုတေသနအဖွ့ဲမှ လက်ထောက်ညွှန်ကြားရေးမူး အဆင့်ဖြင့် အငြိမ်းစားယူခဲ့သည်။ ၁၉၇၆-ခုနှစ်တွင် နိုင်ငံတကာ စာတတ်မြောက်ရေးဆောင်းပါးဖြင့် စာပေလောကသို ့ ဝင်ရောက်ခဲ့သည်။
ပညာမင်းကြီး ဦးကိုဘုန်း စာအုပ်နှင့် အငြိမ်းစားညွှန်ကြားရေးမှူးချူပ် ဦးသန်းဦး အတ္တုပ္ပတ္တိ စာအုပ်အားရေးသားခဲ့သည်။ ပညာရေး ရုပ်မြင်သံကြား ဌာနမှူးတာဝန်ဖြင့် ပညာရေးရုပ်မြင်သံကြား သင်ခန်းစာများ ၊ မြန်မာစာ မြန်မာစကား ဗီဒီယို ဇာတ်ကားများထုတ်လုပ်ခဲ့သည်။ 
အပတ်စဉ်ထုတ်ဂျာနယ် ၊ လစဉ်ထုတ်မဂ္ဂဇင်းများတွင် ဝတ္ထု တိုနှင့် ဆောင်းပါးများရေးသားလျက် ရှိသည်။ လူမှုရေး၊ ဘာသာရေး ပညာဒါနအကျိုးပြုလုပ်ငန်းများတွင် စေတနာအလျှောက် လုပ်အားပေးလျက် ရှိသည်။ ယခုအခါ မြန်မာနိုင်ငံ မှူးယစ်ဆေးဝါးဆန် ့ကျင်ရေးအသင်း ဗဟိုအလုပ်အမှုဆောင်အဖြစ် တာဝန်ယူ ဆောင်ရွက်လျက် ရှိသည်။

နိုင်ငံခြားအတွေ ့အကြုံ
----------------------

၁၉၈၂ ရုပ်မြင်သံကြားပညာတော်သင် အဖြစ် ဂျပန်နိုင်ငံ NHK တွင် ပညာတော်သင် ၊ မလေရှားနိုင်ငံ ၊ ဗီယက်နမ်နိုင်ငံ ၊ ထိုင်းနိုင်ငံ ၊ တရုတ်နိုင်ငံများသို့ သွားရောက်ခဲ့သည်။

လိပ်စာ
------

အမှတ် ၄၀ဝ၊ ဇာနည်(၁၀)လမ်း၊ (၉)ရပ်ကွက်၊ တောင်ဥက္ကလာပ မြို ့နယ်

ကိုးကား
-------
ဂီတစာဆို-အောင်ကျော်ထွန်း
(၁၉၄၉-၁၉၈၄)
အမည်အရင်းမှာ ဦးတင်အောင်ဖြစ်သည်။ ရခိုင်ပြည်နယ်၊ သံတွဲမြို့၊ ချောင်းဝရွာနေ အဖ ဦးညီသိန်းနှင့်အမိ ဒေါ်ငွေစိန်တို့မှ ၁၃၁၁ခု၊ နတ်တော်လဆန်း ၁၁ ရက် (၃၀-၁၁-၁၉၄၉) ဗုဒ္ဓဟူးနေ့တွင် ဖွားမြင်သည်။ မွေးချင်း ၅ ယောက်အနက် ဒုတိယမြောက်သားဖြစ်သည်။
ချောင်းဝ (အမက) မှ ၄ တန်းအောင်မြင်ခဲ့ပြီး ရှင်သာမဏေဝတ်ခဲ့သည်။ ဘွဲ့အမည်မှာ ရှင်ဝါသဝ ဖြစ်သည်။
ဆရာတော် ဦးနန္ဒိယ(ချောင်းဝ) နှင့် ဆရာတော် ဦးနန္ဒမဉ္ဇူ(နံတော်တောင်) တို့ထံတွင် ပညာသင်ယူဆည်းပူးခဲ့သည်။ ပထမငယ်၊ ပထမလတ်တန်းတို့ကို အောင်မြင်ခဲ့သည်။ ရန်ကုန်မြို့၊ အလယ်တောရတိုက်သို့ သွားရောက်ကာ ဆက်လက်ပညာ ဆည်းပူးသည်။ လောကီပညာ ၁၀ တန်းအထိရောက်ရှိခဲ့သည်။ 

  

ကိုရင်က လူထွက်ပြီး စစ်တပ်ထဲသို့ဝင်ခဲ့သည်။ တပ်ကထွက်ပြီးနောက် အဆိုတော် ဟင်္သာတထွန်းရင် နှင့် လက်တွဲမိသွားပြီး ဂန္ထဝင်တေးသီချင်းများကို ရေးခဲ့သည်။ သူရေးသားခဲ့သော သီချင်းများမှာ. . .

1. ကျွန်တော်ချစ်သောခမ်း
2. စနေမ
3. ငယ်သူငယ်ချင်းစာဥ
4. အလွမ်းသမားလေးရဲ့သဝဏ်လွှာ
5. အမေနဲ့ရွာကိုလွမ်းတယ်
6. ဥဩ
7. ကျွန်တော်သိတဲ့အေးကြည်မ
8. အမေ့ကျေးဇူးဆပ်မယ်
9. ပြောပေးပါ ကျေးတမန်
10. ရင်ခွင်မဲ့သား
11. မွေးမေကျေးဇူးဆပ်ဖူးချင်တယ်
12. ထန်းလက်ပုတီးလေးမေးကြည့်ပါ
13. မအိုဇာညာတယ်
14. ပင့်ကူအိမ်မာယာနန်း
15. ရေချမ်းသက်စေ့ပန်းသက်စေ့
16. လူမနေတဲ့အိမ်ကလေး
17. ဖိုးထောင်ရေ
18. အရောက်ပြန်ခဲ့မယ်
19. ဝမ်းနည်းဝမ်းသာ
20. အမေ့အလွမ်းပြေ
21. သာဓုခေါ်ပါ
22. အမေ့သားလှရွာအပြန်

စသည်တို့ဖြစ်သည်။ 

အမှတ် ၂၂၃၊ သဒ္ဒါသုခလမ်း၊ ကမ်းနားအနောက်ရပ်ကွက်၊ အင်းစိန်မြို့နယ်၊ ရန်ကုန်မြို့တွင် (၂၃-၁-၁၉၈၄) တင်္နလာနေ့တွင် ကွယ်လွန်သည်။ ကွယ်လွန်ချိန်တွင် ဇနီး ဒေါ်တင်တင်မူ နှင့် သမီး မကြူကြူသင်း(ခ)မကြူကြူကျော်ထွန်းတို့ ကျန်ရစ်ခဲ့သည်။

ကိုးကား
=======

1. အထက်ပါအကြောင်းအရာများသည် သမိုင်းသုတေသီ စာရေးဆရာ ဒွါရာဝတီ-အသျှင်ကုသလ(ငွေသဇင်) လက်ရှိသီတင်သုံးနေထိုင်တော်မူသော သံတွဲမြို့၊ မင်းဗာကြီးလမ်း၊ အောင်မြေသာစည် ပရိယတ္တိစာသင်တိုက် ကျောင်းဝန်းအတွင်း ၂၅-၃-၂၀၁၃ နေ့တွင် ဂုဏ်ပြုစိုက်ထူထားသည့် ဂီတစာဆို-အောင်ကျော်ထွန်း အတၳုပတ္တိ ကဗည်းကျောက်စာပါ အကြောင်းအရာများဖြစ်သည်။
2. အသုံးပြုထားသောဓာတ်ပုံမှာ

ဂီတစာဆို အောင်ကျော်ထွန်း အမှတ်တရ
ကဗည်းကျောက်စာတိုင်
စိုက်ထူပွဲအခမ်းအနား လက်ကမ်းစာစောင်မှ
ဖြစ်သည်။
**သကုလာထေရီ** သည် မြတ်စွာဘုရား၏ သာသနာတော်ရှိ ဧတဒဂ်ရ ရဟန်းမိန်းမတစ်ပါး ဖြစ်သည်။

ဘဝဇာတ်ကြောင်း
-------------

ဤဘဒ္ဒကမ္ဘာမှ ရေတွက်သော် ကမ္ဘာတစ်သိန်းအထက် ကာလတွင် ဖြစ်၏။ ထိုအချိန်တွင် ပဒုမုတ္တရဘုရားပွင့်တော်မူ၏။ ထိုအချိန်တွင် သကုလာထေရီသည် ဟံသာဝတီမြို့တွင် မင်းသမီး ဖြစ်၏။ အာနန္ဒာမင်း၏ သမီးတော် ဖြစ်၏။

သကုလာထေရီသည် မြတ်စွာဘုရားထံ ချဉ်းကပ်ကာ တရားနာတော်မူခဲ့၏။ ထိုအချိန်တွင် မြတ်စွာဘုရားသည် ရဟန်းမိန်းမတစ်ယောက်ကို ဒိဗ္ဗစက္ခုအဘိညာဉ်အရာတွင် ဧတဒဂ် ထားတော်မူ၏။ ထိုအခါ သကုလာထေရီသည် မြတ်စွာဘုရားအား အလှူပေးလှူကာ ထိုဧတဒဂ်ကို ဆုတောင်း၏။

ထိုအခါ ပဒုမုတ္တရမြတ်စွာဘုရားက ဂေါတမအမည်ရှိသည့် ဘုရားလက်ထက်တွင် "သကုလာ" အမည်ဖြင့် ဧတဒဂ်ရ တပည့်သာဝိကာမ ဖြစ်မည်ဟု မိန့်တော်မူ၏။ ထို့နောက်သေလွန်သော် သကုလာထေရီသည် တာဝတိံသာ နတ်ပြည်သို့ ရောက်ခဲ့၏။

သကုလာထေရီသည် ဤဘဒ္ဒကမ္ဘာ ကဿပဘုရားရှင်လက်ထက်တွင် ပရိဗိုဇ်မ ဖြစ်ခဲ့သည်။ ဆွမ်းခံလှည့်လည်သော် ဆီကိုသာရ၏။ ထိုဆီတို့ဖြင့် မြတ်စွာဘုရား၏ စေတီတော်ကို လှူဒါန်းပူဇော်၏။ ထိုကုသိုလ်ကံဖြင့် တာဝတိံသာ နတ်ပြည်သို့ ရောက်ခဲ့ပြန်သည်။ နောက်ဆုံးဘဝတွင် ဂေါတမမြတ်စွာဘုရား၏ သာသနာတော်တွင် ဧတဒဂ်ရ အာသဝေါကုန်ခမ်း ရဟန္တာမ ဖြစ်တော်မူ၏။

ကိုးကား
-------

1. ↑  *ခုဒ္ဒကနိကာယ်၊ ထေရီအပဒါန်ပါဠိတော်၊ ကုဏ္ဍလကေသီဝဂ်*။
ကိုဩဒိနိတ်: 08°20′46″N 80°23′52″E﻿ / ﻿8.34611°N 80.39778°E﻿ / 8.34611; 80.39778

Lovamahapaya
**လိုဗမဟပယ** သည် သီရိလင်္ကာနိုင်ငံ၊ အနုရာဒပူရမြို့ဟောင်းတွင် တည်ရှိသည့် အဆောက်အဦတစ်ခု ဖြစ်သည်။ မဟာစေတီတော်နှင့် သီရိမဟာဗောဓိအကြားတွင် တည်ရှိသည်။ ၎င်းနေရာကို ကြေးဝါနန်းတော် သို့မဟုတ် Lohaprasadaya ဟုလည်း သိကြသည်။ ထိုနေရာရှိ အမိုးမျာသည် ကြေးဝါတိုင်များဖြင့် ပြုလုပ်ထားသည်။

ရှေးခေတ်အချိန်တုန်းက အဆောက်အဦတွင် ဆွမ်းစားကျောင်းဆောင်နှင့် ရဟန်းများ ဥပုသ်ဆောက်တည်ရာအိမ်များ ပါဝင်သည်။ ထို့အပြင် ရဟန်းများ စုဝေးရာ နေရာဖြစ်သည့် Simamalake လည်း ပါဝင်သည်။ ထင်ရှားသည့် Lohaprasada ကို ဘုရင် ဒုဋ္ဌဂါမဏိက တည်ဆောက်ခဲ့သည်။ ထိုအဆောက်အဦ၏ မျက်နှာပြင်တစ်ဖက်သည် အလျား ၄၀၀ ပေ (၁၂၀ မီတာ) ရှိသည်။ အတန်းတစ်ခု၌ ကျောက်တိုင်ပေါင်း ၄၀ ပါဝင်ပြီး၊ စုစုပေါင်း အတန်း ၄၀ ရှိသည့်အတွက် ကျောက်တိုင် ၁၆၀၀ ဖြင့် တည်ဆောက်ထားသည်။ Lovamahapaya ကို ကျောက်ခတ်သန္တာများ၊ အဖိုးထိုက်သည့် ကျောက်တုံးများ စသည်တို့ဖြင့် ပြင်ဆင်ထားခဲ့သည်ဟု ဆိုကြသည်။ တည်ဆောက်ရန် အစီအစဉ်ကို နိဗ္ဗာန်မှ ယူဆောက်ခဲ့ကာ တည်ဆောက်မှုသည် ၆ နှစ် ကြာမြင့်သည်ဟု ယုံကြည်ရသည်။ ဘုရင် Saddhatissa လက်ထက်တွင် ဤအဆောက်အဦသည် လုံးဝဖျက်ဆီးခြင်း ခံခဲ့ရသည်။

မြင့်မားသည့် အဆောက်အဦများ ဖြစ်ကြသော်လည်း လိုဗမဟပယသည် 155BC နှင့် 993AD ကြားကာလ ထောင်စုနှစ်တစ်ခုကျော်ကြာအောင် ကျွန်းပေါ်တွင် အရှည်ဆုံးသော အဆောက်အဦ ဖြစ်ခဲ့သည်။ လက်ရှိပြသထားသည့် သေးငယ်သည့်အဆောက်အဦကို မကြာသေးခင်က တည်ဆောက်ထားပြီး ထိုနေရာသည် ယခုတိုင်အောင်ပင် မဟာဝိဟာရ၏ ဥပုသ်ဆောက်တည်ရာ ကျောင်းဆောင် ဖြစ်ခဲ့သည်။

ကိုးကား
-------

1. ↑  Journal of the Royal Asiatic Society of Great Britain and Ireland, Volume 13, The Royal Asiatic Society 1881, p.170 (Cambridge University) Retrieved 20 November 2015
2. ↑  Lovamahapaya – The Great Copper Roofed Mansion, Amazing Lanka Web, Retrieved 20 November 2015
လီကျောက်ကျီး (李兆基) GBM သည် ၁၉၂၈ ဇန်နဝါရီ ၂၉ တွင် တရုတ်နိုင်ငံ၊ ကွမ်တုံးရှိ ရွှင့်တယ်ရပ်ကွက်၌ မွေးဖွားခဲ့သည်။ သူသည် အိမ်ရာမြေ အသုံးချလုပ်ငန်း လုပ်ကိုင် တယောက်ဖြစ်ပြီး Henderson အိမ်ရာခြံမြေ အသုံးချ လုပ်ငန်း၏ အများဆုံးပိုင်ဆိုင်သူ ပိုင်ရှင်တယောက်ဖြစ်သည်။ (HKSE: 0012) Henderson Land Development သည် အိမ်ရာခြံမြေနှင့် သက်ဆိုင်သည့် လုပ်ငန်းအားလုံးကို ပေါင်းစပ်လုပ်ကိုင်သော အဖွဲ့အစည်းတခု ဖြစ်ပြီး အိမ်ရာခြံမြေများ၊ ဟိုတယ်များ၊ စက်မှုလုပ်ငန်းများနှင့် အများပြည်သူသုံးရန် ကျောက်မီးသွေးဓာတ်ငွေ့ထုတ်လုပ်သည့် လုပ်ငန်း၊ အင်တာနက် ဝန်ဆောင်မှု လုပ်ငန်းများကို ပိုင်ဆိုင် လုပ်ကိုင်သည်။

ကြွယ်ဝမှုများ
-------------

လက်ရှိတွင် ဟောင်ကောင်နှင့် တရုတ်ပြည်မကြီးတွင် အချမ်းသာဆုံးဖြစ်သော လီကာရှင်း နောက်တွင် ကပ်လျက် ဒုတိယ အချမ်းသာဆုံးဖြစ်သည်။ Forbes 2010 စာရင်းအရ Lee သည် ခန့်မှန်းဒေါ်လာ ၂၃ ဘီလျံ ပိုင်ဆိုင်ပြီး ကမ္ဘာ့နံပါတ် ၁၈ အချမ်းသာဆုံး ပုဂ္ဂိုလ်ဖြစ်သည်။ ၂၀၀၆ ကတည်းက သူ၏ အဓိက ဦးပိုင်လုပ်ငန်းမှ ချုပ်ကိုင်ထားသော ရှယ်ယာများမှ များပြားလှသော အကျိုးအမြတ်များရရှိခဲ့သည်။

ရင်းနှီးမြုပ်နှံမှုမှ ရသည့် အမြတ်အစွန်းများက သူ့အား "ဟောင်ကောင် ၏ ဘတ်(ဖ)ဖတ်" နှင့် "အာရှ ရှယ်ယာ ဈေးကွက် ၏ ဆရာ" စသောနာမည်ပြောင်များအား ထိုက်ထိုက်တန်တန် ရစေသည်။ ၄ ယောက်မြောက်မွေးပြီး ကြွယ်ဝချမ်းသာသောဘီလျံနာ ဖြစ်လာသူမှာ ကမ္ဘာတွင် အလွန်ရှားပါး သောကြောင့် သူကိုရင်းနှီးသူများက Uncle Four ဟုလည်းခေါ်ကြသည်။

လက်ရှိ တာဝန်ယူထားသောရာထူးများ
-----------------------------

ဟင်ဒါဆင်မြေယာဖွံ့ဖြိုးရေးကုမ္ပဏီလီမိတက်(Henderson Land Development Company Limited) ကို တည်ထောင်သူ ဖြစ်ပြီး ဥက္ကဋ္ဌ နှင့် မန်နေဂျင်းဒါရိုက်တာ ရာထူးကို တာဝန်ယူဆောင်ရွက်နေသူ တယောက်ဖြစ်သည်။ ဟောင်ကောင်နှင့်တရုတ်ဂက်စ်ကုမ္ပဏီလီမိတက်(Hong Kong and China Gas Company Limited) ၏ ဥက္ကဋ္ဌ ဖြစ်သည်။
မီရာမာ(Miramar) ဟိုတယ်နှင့် ရင်းနှီးမြုပ်နှံမှု လုပ်ငန်း ဥက္ကဋ္ဌ ဖြစ်သည်။

Sun Hung Kai Properies Limited တွင် ကုမ္ပဏီမှ တရားဝင်ရာထူးမဟုတ်သော်လည်း လွတ်လပ်စွာ ဆုံးဖြတ်နိုင်သည့် ဒုတိယ ဥက္ကဋ္ဌ အနေဖြင့် ရှိသည်။ Hong Kong Ferry ( Holdings) Limited နှင့် East Asia Limited Bank ၏ အုပ်ချုပ်ရေး ဒါရိုက်တာ အဖွဲ့ဝင်တယောက် ဖြစ်သည်။ ပိုစ့်မောက် ဘောလုံးအသင်းကို ဝယ်ယူရန် Peter Storrie အဖွဲ့အစည်း၏ အစိတ်အပိုင်းတခုအဖြစ် ပေါင်းစည်း ချိတ်ဆက်ထားသည်။

ကိုးကား
-------

1. ↑  The World's Billionaires
|  |
| --- |
| **၁၈၈၂** : ဇန်နဝါရီ •  ဖေဖော်ဝါရီ •  မတ် •  ဧပြီ •  မေ •  ဇွန် •  ဇူလိုင် •  ဩဂုတ် •  စက်တင်ဘာ •  အောက်တိုဘာ •  နိုဝင်ဘာ •  ဒီဇင်ဘာ |



| နိုဝင်ဘာလ |
| --- |
| ၁ | ၂ | ၃ | ၄ | ၅ | ၆ | ၇ |
| ၈ | ၉ | ၁၀ | ၁၁ | ၁၂ | ၁၃ | ၁၄ |
| ၁၅ | ၁၆ | ၁၇ | ၁၈ | ၁၉ | ၂၀ | ၂၁ |
| ၂၂ | ၂၃ | ၂၄ | ၂၅ | ၂၆ | ၂၇ | ၂၈ |
| ၂၉ | ၃၀ |  |  |  |  |  |

(၁) ရက်
-------

* 
*

(၂) ရက်
-------

* 
*

(၃) ရက်
-------

* 
*

(၄) ရက်
-------

* 
*

(၅) ရက်
-------

* 
*

(၆) ရက်
-------

* 
*

(၇) ရက်
-------

* 
*

(၈) ရက်
-------

* 
*

(၉) ရက်
-------

* 
*

(၁၀) ရက်
--------

* 
*

(၁၁) ရက်
--------

* 
*

(၁၂) ရက်
--------

* 
*

(၁၃) ရက်
--------

* 
*

(၁၄) ရက်
--------

* 
*

(၁၅) ရက်
--------

* 
*

(၁၆) ရက်
--------

* 
*

(၁၇) ရက်
--------

* 
*

(၁၈) ရက်
--------

* 
*

(၁၉) ရက်
--------

* 
*

(၂၀) ရက်
--------

* 
*

(၂၁) ရက်
--------

* 
*

(၂၂) ရက်
--------

* 
*

(၂၃) ရက်
--------

* 
*

(၂၄) ရက်
--------

* 
*

(၂၅) ရက်
--------

* 
*

(၂၆) ရက်
--------

* 
*

(၂၇) ရက်
--------

* 
*

(၂၈) ရက်
--------

* 
*

(၂၉) ရက်
--------

* 
*

(၃၀) ရက်
--------

* 
*

ကိုးကား
-------
|  |
| --- |
| **၁၈၅၇** : ဇန်နဝါရီ •  ဖေဖော်ဝါရီ •  မတ် •  ဧပြီ •  မေ •  ဇွန် •  ဇူလိုင် •  ဩဂုတ် •  စက်တင်ဘာ •  အောက်တိုဘာ •  နိုဝင်ဘာ •  ဒီဇင်ဘာ |



| နိုဝင်ဘာလ |
| --- |
| ၁ | ၂ | ၃ | ၄ | ၅ | ၆ | ၇ |
| ၈ | ၉ | ၁၀ | ၁၁ | ၁၂ | ၁၃ | ၁၄ |
| ၁၅ | ၁၆ | ၁၇ | ၁၈ | ၁၉ | ၂၀ | ၂၁ |
| ၂၂ | ၂၃ | ၂၄ | ၂၅ | ၂၆ | ၂၇ | ၂၈ |
| ၂၉ | ၃၀ |  |  |  |  |  |

(၁) ရက်
-------

* 
*

(၂) ရက်
-------

* 
*

(၃) ရက်
-------

* 
*

(၄) ရက်
-------

* 
*

(၅) ရက်
-------

* 
*

(၆) ရက်
-------

* 
*

(၇) ရက်
-------

* 
*

(၈) ရက်
-------

* 
*

(၉) ရက်
-------

* 
*

(၁၀) ရက်
--------

* 
*

(၁၁) ရက်
--------

* 
*

(၁၂) ရက်
--------

* 
*

(၁၃) ရက်
--------

* 
*

(၁၄) ရက်
--------

* 
*

(၁၅) ရက်
--------

* 
*

(၁၆) ရက်
--------

* 
*

(၁၇) ရက်
--------

* 
*

(၁၈) ရက်
--------

* 
*

(၁၉) ရက်
--------

* 
*

(၂၀) ရက်
--------

* 
*

(၂၁) ရက်
--------

* 
*

(၂၂) ရက်
--------

* 
*

(၂၃) ရက်
--------

* 
*

(၂၄) ရက်
--------

* 
*

(၂၅) ရက်
--------

* 
*

(၂၆) ရက်
--------

* 
*

(၂၇) ရက်
--------

* 
*

(၂၈) ရက်
--------

* 
*

(၂၉) ရက်
--------

* 
*

(၃၀) ရက်
--------

* 
*

ကိုးကား
-------
**နိုဘယ်ဂက်စ်** (Noble Gas) ၆ခုကို ဒြပ်စင်အလှည့်ကျဇယား (Periodic Table)၏ ဒေါင်လိုက်အုပ်စု အမှတ်စဉ်-၁၈ (ယခင်ဇယျားအဟောင်းတွင်အုပ်စု 0 )တွင် တည်ရှိသည်။ Noble gas များသည်အရောင်မရှိ၊ အနံ့မရှိသောဓာတ်ငွေ့များဖြစ်ကြသည်။ အက်တမ်တစ်လုံးတည်းနေသောဒြပ်စင်များဖြစ်ကြပြီးဓာတ်ပြုသတ္တိအလွန်နဲသည်။Noble Gases များသည် ဓာတ်တိုးကိန်း ၀ ရှိပြီး အလွယ်တကူ ဒြပ်ပေါင်း မဖြစ်နိုင်သောကြောင့် ၁၉၆၀ တိုင်အောင် အစွမ်းမဲ့ ဓာတ်ငွေ့များ (Inert Gases) တခါတရံ **အေရိုဂျင်များ** (aerogens)) ဟု ခေါ်ဝေါ် သုံးစွဲခဲ့ကြသည်။ အားလုံးသော Noble Gases များ၏ အပြင်ဘက်ဆုံးအီလက်ထရွန် ပတ်လမ်းတွင် တည်မြဲရန်အများဆုံး ရှိနိုင်သော အီလက်ထရွန် အရေအတွက်မှာ ဟီလီယမ် (Helium) တွင် ၂ လုံးဖြစ်ပြီး ကျန် Noble Gases များ တွင် ၈လုံး စီ ဖြစ်ကြသည်။
Noble gas များသည် အထူးသဖြင့် ပြင်းထန်သော အခြေအနေများ အောက်တွင် မှလွဲ၍ ပုံမှန်အားဖြင့် ဓာတ်ပြုသတ္တိနည်းကြ၏။ Noble gas များ၏ ဓာတ်ပြုသတ္တိ နည်းခြင်း (အစွမ်းမဲ့ခြင်း)သည် ဓာတ်မပြုစေချင်သော နေရာများတွင် အသုံးချရန် အလွန် သင့်လျော်စေသည်။ ဥပမာ: အာဂွန်ကို လျှပ်စစ်မီးလုံးများတွင် ပူနေသော အဖြိုက်နက် tungsten နန်းကြိုးကို ဓာတ်တိုးစေခြင်းမှကာကွယ်ရန် အသုံးပြုသည်။ အောက်ဆီဂျင်နှင့် နိုက်ထရိုဂျင်အဆိပ်အတောက်ဖြစ်စေနိုင်ခြင်းမှကာကွယ်ရန် ဟီလီယမ်ကို ရေနက်ရေငုပ်သမားများအားရှူစေသည်။
၎င်းတို့၏ Noble gases ဖြစ်သော၏ဂုဏ်သတ္တိများကို ခေတ်သစ်အက်တမ်တည်ဆောက်ပုံသီအိုရီဖြင့် ရှင်းပြနိုင်သည်။ ၎င်းတို့၏ အပြင်ဘက်ဆုံး shell တွင် valence အီလက်ထရွန် ၈လုံး (ဟီလီယမ်တွင်၂လုံး) ပြည့်ခြင်းကြောင့် ဓာတုဓာတ်ပြုခြင်းတွင်ပါဝင်ရန်(စိတ်သဘောထား)အစွမ်းအနည်းငယ်သာ ရှိစေသည်။ ထို့ကြောင့်အဆိုပါ noble gas တို့၏ ဒြပ်ပေါင်း ရာဂဏန်း အနည်းငယ်သာ ပြုလုပ်နိုင်သေးသည်။ noble gas အချင်းချင်းတို့သည် အရည်ပျော်မှတ်နှင့် ဆူမှတ်နည်းငယ်သာကွာခြားသည်။

ကိုးကား
-------

1. ↑   "Aerogen Bonding Interaction: A New Supramolecular Force?"  (2015). *Angewandte Chemie International Edition* **54** (25): 7340–3. doi:10.1002/anie.201502571. PMID 25950423.
2. ↑  ဒြပ်စင်အလှည့်ကျဇယား (www.thanlonnge.net)

| ဒြပ်စင်အလှည့်ကျဇယား |
| --- |
| H |   | He |
| Li | Be |   | B | C | N | O | F | Ne |
| Na | Mg |   | Al | Si | P | S | Cl | Ar |
| K | Ca |   | Sc | Ti | V | Cr | Mn | Fe | Co | Ni | Cu | Zn | Ga | Ge | As | Se | Br | Kr |
| Rb | Sr |   | Y | Zr | Nb | Mo | Tc | Ru | Rh | Pd | Ag | Cd | In | Sn | Sb | Te | I | Xe |
| Cs | Ba | La | Ce | Pr | Nd | Pm | Sm | Eu | Gd | Tb | Dy | Ho | Er | Tm | Yb | Lu | Hf | Ta | W | Re | Os | Ir | Pt | Au | Hg | Tl | Pb | Bi | Po | At | Rn |
| Fr | Ra | Ac | Th | Pa | U | Np | Pu | Am | Cm | Bk | Cf | Es | Fm | Md | No | Lr | Rf | Db | Sg | Bh | Hs | Mt | Ds | Rg | Cn | *Nh* | Fl | *Mc* | Lv | *Uus* | *Uuo* |
| 

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| အယ်လ်ကာလီသတ္တုများ | အယ်ကာလိုင်း သတ္တုများ | Lanthanides | Actinides | Transition metals | Post-transition metals | တစ်ပိုင်းသတ္တုများ | Polyatomic nonmetals | Diatomic nonmetals | နိုဘယ်ဂက်စ်များ |

 |
| 

|  |
| --- |
| **မြင်ကွင်းကျယ်ဖြင့်** |

 |
ဗိုလ်ချုပ်**မောင်ဦး** (၁၉၅၂ မွေးဖွား) သည် မြန်မာနိုင်ငံ တပ်မတော် အစိုးရတွင် ထင်ရှားသော အဖွဲ့ဝင်တစ်ဦး ဖြစ်သည်။ သူသည် ပြည်ထဲရေးဝန်ကြီး အဖြစ် နှစ်ပေါင်းများစွာတာဝန်ထမ်းဆောင်ခဲ့သည်။

စစ်မှုထမ်းကာလ
-------------

ဗိုလ်ချုပ်မောင်ဦးသည် ရခိုင်ပြည်နယ်၏ တိုင်းမှူးအဖြစ် ကာလအတော်ကြာ တာဝန်ထမ်းဆောင်ခဲ့သည်။ ၂၀၁၁ ခုနှစ်၊ ဇူလိုင်လတွင် ရခိုင်အမျိုးသားဖွံ့ဖြိုးတိုးတက်ရေးပါတီ (RNDP) အထွေထွေအတွင်းရေးမှူး ဦးဦးလှစောက"သူကဒီနေရာကို ဒေသဆိုင်ရာတိုင်းမှူးအဖြစ် ထမ်းဆောင်နေစဉ် စစ်သားတွေက ဒီမြေကို စောင့်ကြပ်နေတယ်" ဟုပြောကြားခဲ့သည်။

ပြည်ထဲရေးဝန်ကြီး
----------------

ဗိုလ်ချုပ်မောင်ဦးကို ၂၀၀၄ ခုနှစ် နိုဝင်ဘာလ ၅ ရက်နေ့တွင် ပြည်ထဲရေးဝန်ကြီးအဖြစ်ခန့်အပ်ခဲ့သည်။ ၂၀၀၄ ခုနှစ် ဒီဇင်ဘာလတွင် ဗိုလ်ချုပ်မောင်ဦးသည် စာပေဗိမာန်စာမူဆု ပေးအပ်ခြင်း အခမ်းအနားတွင် ပါဝင်ခဲ့ပြီး ပုံနှိပ်ထုတ်ဝေခြင်း မပြုရသေးသောစာပေများအတွက် ဆုအချို့ကို ပေးအပ်ခဲ့သည်။ ၂၀၀၉ ဒီဇင်ဘာလတွင်လည်း စာပေဗိမာန်စာမူဆု ချီးမြှင့်ရာတွင် ထပ်မံပါဝင်ခဲ့သည်။

၂၀၁၀ ခုနှစ် ဇန်နဝါရီလတွင် ဗိုလ်ချုပ်မောင်ဦးက မိန့်ခွန်းတစ်ခုတွင် ဒီမိုကရေစီခေါင်းဆောင် ဒေါ်အောင်ဆန်းစုကြည်အား ယခုနှစ် နေအိမ်အကျယ်ချုပ်ကာလ ကုန်ဆုံးပါက ထိုနှစ်နိုဝင်ဘာလတွင် ပြန်လွှတ်ပေးနိုင်ကြောင်း ပြောကြားခဲ့သည်။ ၂၀၁၁ ခုနှစ် မတ်လတွင်လွှတ်တော်၌ ပြောကြားရာ၌ ဗိုလ်ချုပ်မောင်ဦးက ယခုအချိန်သည် နိုင်ငံရေးအကျဉ်းသားများ လွတ်ငြိမ်းချမ်းသာခွင့်နှင့် ပတ်သက်၍ ဆွေးနွေးရန်အချိန်မဟုတ်သေးကြောင်း ပြောကြားခဲ့သည်။ ၂၀၀၈ ဖွဲ့စည်းပုံအခြေခံဥပဒေအရ အမျိုးသား ကာကွယ်ရေးနှင့် လုံခြုံရေးကောင်စီမှ သမ္မတက လွတ်ငြိမ်းချမ်းသာခွင့်ကို ခွင့်ပြုနိုင်ပြီး သမ္မတက ရာထူးမရယူရသေးသည့်အပြင် အမျိုးသား ကာကွယ်ရေးနှင့် လုံခြုံရေးကောင်စီကိုလည်း မဖွဲ့စည်းရသေးဟု သူကထောက်ပြခဲ့သည်။

နိုင်ငံရေးလှုပ်ရှားမှု
----------------------

၂၀၁၁ ခုနှစ်တွင် ဗိုလ်ချုပ်မောင်ဦးသည် ပြည်ထောင်စုကြံ့ခိုင်ရေးနှင့် ဖွံ့ဖြိုးရေးပါတီ (USDP) ၏ စည်းကမ်းထိန်းသိမ်းရေးကော်မတီ၏ အကြီးအကဲဖြစ်လာသည်။ သူကယခင် ဗိုလ်ချုပ်မှူးကြီးသန်းရွှေ၏ ရင်းနှီးသောမိတ်ဆွေလည်း ဖြစ်သည်။ ၂၀၁၁ ခုနှစ်၊ မေလက ရခိုင်ပြည်နယ် ပေါက်တောမြို့နယ် တွင် သူက အာဏာအား ကြံ့ခိုင်ရေးပါတီသို့လွှဲပြောင်းပေးခဲ့ပြီးဖြစ်သည်ဟု ပြောကြားခဲ့သည်။ သူက ချင်းလူမျိုးများ ကို တိုက်ခိုက်ခဲ့ပြီး၊ အများစုမှာ စာမတတ်၊ ပြည်ထောင်စုလွှတ်တော်တွင် ဝန်ကြီးများမဖြစ်နိုင်ဟု ပြောဆိုခဲ့သည်။

ကိုးကား
-------

1. ↑  Interview with RNDP-General Secretary။ *Mizzima* (27 July 2011)။  2012-02-19 တွင် ပြန်စစ်ပြီး။
2. ↑  List of Designated Persons: Special Economic Measures (Burma) Regulations။ Foreign Affairs and International Trade Canada (2007-12-13)။  2012-02-19 တွင် ပြန်စစ်ပြီး။[*လင့်ခ်သေ*]
3. ↑  Secretary-1 attends prize-presentation to National Literary Award winners။ *The New Light of Myanmar* (13 December 2004)။  2012-02-18 တွင် ပြန်စစ်ပြီး။
4. ↑  Patriotic literati including monks help preserve and promote literary heritage Secretary-1 attends ceremony to present literary awards to winners for 2008။ *New Light of Myanmar* (31 December 2009)။  2012-02-19 တွင် ပြန်စစ်ပြီး။
5. ↑  Burma hints of Aung San Suu Kyi release in November။ *BBC News* (25 January 2010)။  2012-02-19 တွင် ပြန်စစ်ပြီး။
6. ↑  No Amnesty for Now: Home Minister။ *The Irrawaddy* (March 23, 2011)။ 26 March 2011 တွင် မူရင်းအား မော်ကွန်းတင်ပြီး။  2012-02-19 တွင် ပြန်စစ်ပြီး။
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

ဒုက္ခအမျိုးမျိုးသည် ကာမဂုဏ်စည်းစိမ်တို့မှ ပေါက်ဖွားလာကြောင်း၊ ကာမဂုဏ်စည်းစိမ် တို့ကို ဖြတ်တောက်နိုင်ခြင်းသည် သုခအစစ်ကို စွမ်းဆောင်နိုင်သည် သာတည်းဟု **မဟာဒုက္ခက္ခန္ဓသုတ်**၌ ဖော်ပြထားသည်။ ရှေးခေတ် အိန္ဒိယပြည်၌ ကျူးလွန်ကြသော အမှုအခင်းများကို မည်သို့အပြစ်ဒဏ်ပေးကြောင်းကိုလည်း ဤသုတ်တော်၌ပင် ရှင်းလင်းထားသည်။ ဓားပြတိုက်ခြင်း၊ သူတပါးဥစ္စာပစ္စည်းတို့ကို ခိုးယူတိုက် ခိုက် သတ်ဖြတ်ခြင်း၊ မိန်းမမြှောင်ထားခြင်း စသည်တို့အတွက် အပြစ်ဒဏ်ခတ်ခြင်းအကြောင်းကို ဤသုတ်တွင် တွေ့ရသည်။

---

ဘုရားရှင် ကောသလနိုင်ငံ ... သီတင်းသုံးတော်မူနေစဉ် သာဝတ္ထိမြို့တော် အတွင်းသို့ ဆွမ်းခံဝင်သောရဟန်းတို့ အချိန်စောနေသေးသဖြင့် အနီးအနားရှိ ပရိဗိုဇ်တို့၏ကျောင်းသို့ ခေတ္တဝင်ရောက်ကြရာ ပရိဗိုဇ်တို့က "ကာမ-ရူပ-ဝေဒနာတို့ကို ပိုင်းခြား၍ သိရမည်"ဟု ဟောကြားကြသဖြင့် မိမိတို့နှင့် ရဟန်းဂေါတမကို အယူအဆ တူကြပါကြောင်း ပြောလိုက်ခြင်းကိုအကြောင်းပြု၍ ဘုရားရှင်အား လျှောက်ထားကြပါသည်။ ဘုရားရှင်က "ငါ့ရှင်တို့၊ ကာမ-ရူပ-ဝေဒနာတို့၏ အဿာဒ, အာဒီနဝ, နိဿရဏတို့ကားအဘယ်နည်း"ဟုမေးလျှင် အညတိတ္ထိယပရိဗ္ဗာဇကများ ပြည့်စုံအောင် မဖြေကြားနိုင်ကြပုံ၊ အလွန်စိတ်ပင်ပန်းကြလိမ့်မည်၊ ထိုမေးခွန်းကို မြတ်စွာဘုရား-မြတ်စွာဘုရား၏သာဝက၊ ဤသာသနာတော်၌ ကြားနာဖူးသူတို့မှ တစ်ပါး ဖြေဆိုနိုင်သူကို ဩကာသလောက၊ သတ္တလောက၌ ငါဘုရားမြင်တော်မမူဟု မိန့်တော်မူပြီး ကာမ၏အဿာဒနှင့် အာဒီနဝဆိုင်ရာ သန္ဒိဋ္ဌိက အာဒီနဝ ခုနစ်မျိုး၊ သမ္ပရာယိက အာဒီနဝတစ်မျိုးနှင့် နိဿရဏကိုလည်းကောင်း၊ ရူပ၏ အဿာဒ တစ်မျိုး၊ အာဒီနဝခြောက်မျိုးနှင့် နိဿရဏကိုလည်းကောင်း ဝေဒနာ၏ ပထမဈာန်မှ စတုတ္ထဈာန်တိုင်အောင် အဿာဒနှင့် အာဒီနဝ၊ နိဿရဏကိုလည်းကောင်း၊ ကာမရူပ-ဝေဒနာတို့၏ အဿာဒကို နိဿရဏအားဖြင့် အမှန်အတိုင်းသိသော သမဏ ဗြဟ္မဏတို့သည် ကိုယ်တိုင်လည်း ဝေဒနာကိုပိုင်းခြား၍ သိကြလိမ့်မည်။ အခြားသူကိုလည်း ပိုင်းခြား၍သိအောင် ညွှန်ပြနိုင်ပေလိမ့်မည်ဟု အကျယ်ဝေဖန်၍ ရဟန်းတို့အား ဘုရားရှင် ဟောကြားတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များရှိပါသည်။

ကိုးကား
-------

1. ↑  ပါဠိစာပေသမိုင်း။ ဒေါ်အုန်း မဟာဝိဇ္ဇာ။ ဒုကြိမ်၊ ဇန်နဝါရီလ ၁၉၈၁။ သာသနာရေးဦးစီးဌာန။ ရန်ကုန်။
2. ↑  -မ၊၁၊၁၁၈-၁၂၅။ မ၊မြန်၊၁၊၁၂၄-၁၃၃။ မ၊ဋ္ဌ၊၂၊၃၅၉-၃၆၅။ မ၊ဋီ၊၂၊၄၀-၅။

-မဇ္ဈိမနိကာယ၊ မူလပဏ္ဏာသ၊ ၁-သီဟနာဒဝဂ္ဂ၊ တတိယသုတ်။
3. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
**မဟာတိဿထေရ်**သည် ဂေါတမမြတ်စွာဘုရား၏ သာသနာတော်တွင် ကိလေသာကုန်ခမ်းရဟန္တာဖြစ်သွားသည့် ရဟန်းတစ်ပါး ဖြစ်သည်။

သမိုင်း
-------

သာဝတ္ထိပြည်တွင် တိဿဟု အမည်ရှိသည့် သူကြွယ်၏သားသည် ရှိ၏။ တိဿသည် ကုဋေလေးဆယ်သော ရွှေငွေတို့ကို စွန့်လွှတ်ကာ မြတ်စွာဘုရား၏ သာသနာတော်တွင် ရဟန်းပြုခဲ့သည်။ ထို့နောက်တွင် တောအရပ်တွင် သင်္ခန်းကျောင်းကလေး ဆောက်လုပ်ကာ သီတင်းသုံးလေသည်။

ထိုတိဿမထေရ်၏ ခယ်မ (ညီ၏ဇနီး) သည် တိဿမထေရ် သာသနာတော်တွင် ပျော်မွေ့ခြင်းမရှိဘဲ လူထွက်လာပါက ပစ္စည်းဥစ္စာများကို ခွဲဝေပေးရမည်ကို စိုးရိမ်လျက် ရှိ၏။ ထို့ကြောင့် တစ်ယောက်စီတွင် ဂိုဏ်းသားတစ်ရာစီရှိသည့် လူဆိုးကြီးငါးဦးတို့ကို ခေါ်ကာ တိဿမထေရ်အား သတ်ဖြတ်ရန် စေခိုင်းလေသည်။ ဤသို့ဖြင့် လူဆိုးကြီးငါးဦးသည်လည်း မထေရ်အား သတ်ဖြတ်ရန် တောသို့သွားလေသည်။

တိဿမထေရ်ရှိရာသို့ လူဆိုးကြီးများ ရောက်လာသည့်အခါ မထေရ်က အဘယ်ကြောင့် ရောက်လာသနည်းဟု မေးရာ လူဆိုးကြီးများကလည်း မထေရ်အား သတ်ဖြတ်ရန် ရောက်လာခြင်း ဖြစ်ကြောင်း ပြော၏။ ထိုအခါ မထေရ်သည် လူဆိုးကြီးများအား မိမိအား ယနေ့တစ်ည မသတ်ရန် ပြော၏။ ထို့နောက်တွင် လူဆိုးကြီးများအား အာမခံပေးသည့်အနေဖြင့် မိမိ၏ ပေါင်ရိုးနှစ်ချောင်းကို ကျောက်တုံးဖြင့် ထုချိုးလေ၏။ ထိုအခါ လူဆိုးကြီးများသည် စိတ်ချလက်ချဖြင့် စင်္ကြံဦး၌ မီးဖို၍ အိပ်ကြလေသည်။

ထို့နောက်တွင် မထေရ်သည် မိမိ၏ ပေါင်ကျိုးခြင်း ကြောင့်ဖြစ်လာသည့် ဆင်းရဲမှုကို ဖယ်ခွာ၍ မိမိ၏ ရဟန်းဖြစ်သည်မှ ယနေ့တိုင် စောင့်ထိန်းလာသည့် သီလ၏ စင်ကြယ်မှုကို ပြန်လည်အောက်မေ့သည့်အခါ နှစ်သက်ဝမ်းမြောက်မှုများ ဖြစ်လာ၏။ ထို့နောက်တွင် မြတ်စွာဘုရားထံမှ သင်ယူလာခဲ့သည့် ဝိပဿနာတရားကို ပွားများရာ အရုဏ်တက်သည့်အခါတွင် အရဟတ္တဖိုလ်သို့ရောက်ကာ ရဟန္တာဖြစ်ခဲ့လေသည်။

ကိုးကား
-------

1. 1 2  ဆရာဦးကြည် (သစ္စာ ဒီပက ကမ္မဋ္ဌာနာ စရိယ) (နိုဝင်ဘာ ၂၀၀၆)။ *မဟာသတိပဋ္ဌာန်အဖွင့်ကျမ်း*။ ရန်ကုန်: ဦးကျော်ဟင်း (၁၀၉၁၀)၊ ယုံကြည်ချက်စာပေ။ pp. ၁၇၊ ၁၈။
A map of the Superclusters and void nearest to Earth
**မဟာဂလက်ဆီ အစုအပြုံ** (အင်္ဂလိပ်: Supercluster) သည် ကြီးမားသော ဂလက်ဆီအပြွတ်အအုံ သို့မဟုတ် ဂလက်ဆီအုပ်စုဖြစ်ပြီး ယင်းသည် မဟာစကြဝဠာ၏ လေ့လာနိုင်သော စကြဝဠာထဲတွင် တွေ့ရလေ့ရှိသည်။ နဂါးငွေ့တန်း ဂယ်လက်ဆီသည် ဂလက်ဆီအပြွတ်အအုံ ၅၄ ခုပါဝင်သော Local Group ၏အစိတ်အပိုင်းဖြစ်ပြီး ယင်းသည် Laniakea Supercluster သို့ပြောင်းသွားသည်။ ယင်း supercluster သည် အကျယ်အားဖြင့် အလင်းနှစ် ၅၀၀ မီလီယံရှိပြီး Local Group မှာ အလင်းနှစ် ၁၀ မီလီယံရှိသည်။ လေ့လာနိုင်သော စကြဝဠာရှိ supercluster အရေအတွက်မှာ ၁၀ မီလီယံရှိသည်ဟု တွက်ချက်ထားသည်။ ဂလက်ဆီများသည် ကြုံရာကျပန်းအစား အပြွတ်အအုံများ (clusters) အဖြစ် ဖွဲ့တည်ကြသည်။ ဂလက်ဆီ အပြွတ်အအုံများသည်လည်း မဟာဂလက်ဆီ အပြွတ်အအုံများ (superclusters) အဖြစ် ဖွဲ့တည်ကြသည်။ ယေဘုယျအားဖြင့် supercluster များတွင် အလင်းနှစ် ၁၅၀ မီလီယံကျယ်သော cluster ပေါင်း ဒါဇင်ချီကာဖြင့် တည်ရှိသည်။ cluster များနှင့် မတူသည်မှာ supercluster များသည် ဒြပ်ဆွဲအားဖြင့် ချုပ်နှောင်ထားခြင်းမရှိပေ။ အဖော် cluster များသည် ဟာဘယ်၏ နိယာမအရ အချင်းချင်း ဝေးရာသို့ ထွက်သွားလေ့ရှိသည်။ နဂါးငွေ့တန်းသည် Local Group အတွင်းတည်ရှိပြီး ယင်းသည် အင်အားနည်းကာ ပုံစံအတည်တကျမရှိသော ဂလက်ဆီ အပြွတ်အအုံဖြစ်သည်။ အင်အားနည်းသော cluster များသည် ဂလက်ဆီအနည်းမျှသာပါဝင်ပြီး အင်အားကြီးသော cluster များမှာမူ ရာထောင်ချီ၍ တည်ရှိကြသည်။ Local Group သည် Local Supercluster (Virgo Supercluster ဟုလည်းသိထား) အနီးတွင် တည်ရှိပြီး ယင်း၏အချင်းသည် အလင်းနှစ် ၁၀၀ မီလီယံ ရှိသည်။ Local Supercluster တွင် နေ၏ထုထည်ပေါင်း ၁၀၁၅ ဆ ရှိလေသည်။ လေ့လာနိုင်သောစကြဝဠာရှိ အကြီးဆုံး မဟာဂလက်ဆီအပြွတ်အအုံမှာ Great Attractor ဖြစ်ပြီး ဒြပ်ဆွဲအားမှာကြီးမားလှသဖြင့် နဂါးငွေ့တန်းပါဝင်သည့် Local Supercluster သည် ယင်းဆီသို့ တစ်စက္ကန့်လျင် ကီလိုမီတာရာချီနှုန်းဖြင့် ရွေ့လျက်ရှိသည်။ Local စကြဝဠာ၏အပြင်ဘက် အကြီးဆုံး supercluster မှာ Perseus-Pegasus ဂလက်ဆီ filament ဖြစ်သည်။ ယင်းတွင် Perseus supercluster တည်ရှိပြီး အကျယ်အားဖြင့် အလင်းနှစ် ဘီလီယံချီကာ ကျယ်ဝန်းပြီး စကြဝဠာ၏ အကြီးဆုံး တည်ဆောက်ပုံအဖြစ် တည်ရှိလျက်ရှိသည်။

ကိုးကား
-------

1. ↑  Earth's new address: 'Solar System, Milky Way, Laniakea' / Nature
2. ↑  Cain၊ Fraser (4 May 2009)။ Local Group။ *Universe Today*။  6 December 2015 တွင် ပြန်စစ်ပြီး။
3. ↑  The Universe within 14 billion Light Years။ *Atlas of the Universe*။  6 December 2015 တွင် ပြန်စစ်ပြီး။
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၂)သုတ် ရှိပါသည်။

အရှင်မဟာစုန္ဒမထေရ် စေတိနိုင်ငံ သဟဇာတိယနိဂုံး၌ သီတင်းသုံးနေတော်မူ နေစဉ်-"ငါ့ရှင်တို့၊ ဤဘုရားမြတ်စွာသာသနာတော်၌ ဓမ္မယောဂ (=တရားဟော ဓမ္မကထိက)ရဟန်းတို့သည် ဈာယီ (=ဈာန်ဝင်စားသော) ရဟန်းတို့ကို ကဲ့ရဲ့ပုတ်ခတ်ပြောဆိုကြကုန်၏။ မကြည်ညိုကြကုန်။ ဈာယီရဟန်းတို့က ဓမ္မယောဂရဟန်းတို့ကို ပုတ်ခတ်ကဲ့ရဲ့ကြကုန်၏။ မကြည်ညိုကြကုန်။

ဤသို့တစ်ဖွဲ့နှင့်တစ်ဖွဲ့ ပုတ်ခတ်ကဲ့ရဲ့ ပြောဆိုကြခြင်းသည် လူအများတို့ စီးပွားဖြစ်ရန်၊ လူအများတို့ချမ်းသာဖြစ်ရန်၊ လူအများ၏ နတ်လူတို့၏အကျိုးစီးပွား ချမ်းသာရန် ကျင့်ကြကုန်သည်မဟုတ်ကုန်။

ဓမ္မယောဂ ရဟန်းတို့အချင်းချင်း၏သာ ချီးမွမ်းအပ်သောဂုဏ်ကျေးဇူးကို ပြောဆိုကြကုန်၏။ ဈာယီရဟန်းတို့၏ဂုဏ်ကျေးဇူးကို မပြောဆိုကြကုန်။ ဈာယီ ရဟန်းတို့ကို မကြည်ညိုကြကုန်။

ဈာယီရဟန်းတို့သည် ဈာယီရဟန်းတို့၏သာ ဂုဏ်ကျေးဇူးကိုပြောဆိုကြကုန်၏။ ဓမ္မယောဂရဟန်းတို့၏ဂုဏ်ကျေးဇူးကို မပြောဆိုကြကုန်၊ ဓမ္မယောဂရဟန်းတို့ကို မကြည်ညိုကြကုန်။

ဤသို့ပြောဆိုနေကြခြင်းသည် လူအများတို့ အကျိုးစီးပွားများရန်၊ ချမ်းသာ များရန်၊ လူအများ၏ နတ်လူတို့၏အကျိုးစီးပွား ချမ်းသာများရန် ပြုကျင့်ကြသည် မဟုတ်။

ငါ့ရှင်တို့ ဓမ္မယောဂရဟန်းတို့သည် ဈာယီရဟန်းတို့၏ ဈာယီရဟန်းတို့သည် ဓမ္မယောဂရဟန်းတို့၏ ဂုဏ်ပုဒ်တို့ကိုဖော်ထုတ်ပြီး အချင်းချင်း ချီးမွမ်းစကားပြောကြား နိုင်အောင် ကျင့်သုံးကြရမည်။ (တစ်ပါးနှင့်တစ်ပါး တစ်ဖွဲ့နှင့်တစ်ဖွဲ့ ပုတ်ခတ်ကဲ့ရဲ့ မပြောကြားဘဲ ကျေးဇူးဂုဏ်ပုဒ်ကိုသာ (ဝမ်းမြောက်ဝမ်းသာ) ပြောကြားကြရမည်ဟု ရဟန်းတို့အား မဟာစုန္ဒထေရ် မိန့်ကြားတော်မူသည့်သုတ်။

အဋ္ဌကထာ၌ ဖွင့်ဆိုချက်များရှိပါသည်။

---

အရှင်မဟာစုန္ဒထေရ် စေတီနိုင်ငံ သဟဇာတိမြို့၌ သီတင်းသုံးတော်မူနေစဉ်ငါ့ရှင်တို့ ဉာဏဝါဒကိုပြောဆိုသော ရဟန်း၊ ဘာဝနာဝါဒကိုပြောဆိုသော ရဟန်း၊ ဉာဏဝါဒ, ဘာဝနာဝါဒ နှစ်မျိုးပြောဆိုသော ရဟန်းတို့အား လောဘ-ဒေါသ-မောဟ-ကောဓ-ဥပနာဟ-မက္ခ-ပဠာသ-မစ္ဆရိယ-ပါကာ ဣဿာ-ပါပိကာဣစ္ဆာတို့ ကုသိုလ်စိတ်ကိုလွှမ်းမိုး၍ တည်တံ့နေအံ့၊ ဤအရှင်ကို လောဘ ... ပါပိကာဣစ္ဆာ လွှမ်းမိုး၍တည်နေ၏ဟု သိအပ်၏။

ရဟန်းတို့ ဥစ္စာမဲ့မွဲ ပစ္စည်းနည်း၍ ဆင်းရဲသောယောက်ျားသည် ဆင်းရဲသူ ဖြစ်လျက် ချမ်းသာကြွယ်ဝသောစကားကို ပြောကြားရာ၏။ ပစ္စည်းဥစ္စာမရှိသူဖြစ်လျက် ပစ္စည်းဥစ္စာရှိသောစကားကို ပြောကြားရာ၏။ စည်းစိမ်မရှိဖြစ်လျက် စည်းစိမ် ရှိသောစကားကို ပြောကြားရာ၏။ တစ်စုံတစ်ခုပြုဖွယ်ကိစ္စဖြစ်ပေါ်လာလျှင် ဥစ္စာ၊ စပါး၊ ရွှေ၊ ငွေကို ပြုဖွယ်ကိစ္စအသုံးချရန် မတတ်နိုင်ရာ။ ထိုယောက်ျားကို ပစ္စည်း ဥစ္စာမရှိသူဟု သိရာသကဲ့သို့၊ ဤအတူ ဤရဟန်းကိုလည်း လောဘ ပါပိစ္ဆာ လွှမ်းမိုးနှိပ်စက်ခံနေရသူဟု သိရာ၏။

ထိုရဟန်းသုံးမျိုးတို့အား လောဘ ... ပါပိကာဣစ္ဆာတို့ မလွှမ်းမိုး မနှိပ်စက် နိုင်သူဟု သိရာ၏ဟု ကဏှပက္ခ, သုက္ကပက္ခ ရဟန်းတစ်မျိုးစီကို အသီးအသီး အကျယ်ဝေဖန်၍ ဟောတော်မူသည့်သုတ်။

ကိုးကား
-------

1. ↑  -အံ၊၂၊၃၁၂-၃။ အံ၊မြန်၊၂၊၃၉၉-၄၀၁။ အံ၊ဋ္ဌ၊၃၊၁၁၇။

-အင်္ဂုတ္တရနိကာယ၊ ဆက္ကနိပါတ ၁-ပဌမပဏ္ဏာသက၊ ၅-ဓမ္မိကဝဂ္ဂ၊ စတုတ္ထသုတ်။
2. ↑  -အံ၊၃၊၂၈၉-၂၉၃။ အံ၊မြန်၊၃၊၂၉၀-၃။ အံ၊ဋ္ဌ၊၃၊၃၀၀။

-အင်္ဂုတ္တရနိကာယ၊ ဒသကနိပါတ၊ ၁-ပဌမပဏ္ဏာသက၊ ၃-မဟာဝဂ္ဂ၊ စတုတ္ထသုတ်။
3. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
ရီမုတ်တစ်ခုရှိ "အိုကေ" ခလုတ်
**အိုကေ** (OK၊ Ok၊ ok၊ okay၊ O.K) သည် အတည်ပြုချက်၊ လက်ခံမှု၊ သဘောတူညီချက်၊ ထောက်ခံမှု၊ အသိအမှတ်ပြုမှု သို့မဟုတ် လျစ်လျူရှုခြင်း၏ လက္ခဏာတို့ကိုဖော်ပြသည့် အမေရိကန် အင်္ဂလိပ် စကားလုံးဖြစ်သည်။ အိုကေကို အခြားဘာသာစကားများတွင် မွေးစားစကားလုံးအဖြစ် မကြာခဏအသုံးပြုသည်။ ၎င်းကို ကမ္ဘာပေါ်တစ်ဝှမ်း မကြာခဏပြောလေ့ရှိသော သို့မဟုတ် ရေးသားလေ့ရှိသည့်စကားလုံးအဖြစ် ဖော်ပြထားသည်။ ထိုစကားလုံး၏ မူလရင်းမြစ်မှာ အငြင်းပွားဖွယ်ဖြစ်နေသည်။

နာမဝိသေသနအနေဖြင့် အိုကေသည် "ကောင်းသည်" နှင့်ယှဉ်လျှင် အဓိကအားဖြင့် "လုံလောက်သော" သို့မဟုတ် "လက်ခံနိုင်သော" ဟူသော အဓိပ္ပါယ်ကိုဆောင်ပြီး "ဆိုးသည်" နှင့်ယှဉ်ပါက "အလယ်အလတ်လောက်သာ" ဟုအဓိပ္ပာယ်ရသည်။ ကြိယာ၊ ကြိယာဝိသေသန၊ အာမေဍိတ်အနေဖြင့်လည်း အသုံးပြုနိုင်သည်။ ‌အများအားဖြင့် အတည်ပြုချက်များရယူရာတွင် အသုံးပြုလေ့ရှိသည်။

### ယူနီကုဒ်

* U+1F197 🆗 squared ok
* U+1F44C 👌 ok hand sign
* U+1F44D 👍 thumbs up sign
* U+1F592 🖒 reversed thumbs up sign
* U+1F646 🙆 face with ok gesture

ကိုးကား
-------

1. ↑  "OK, 'most spoken word on the planet', marks its 175th anniversary"၊ 23 March 2014။
2. ↑  Couper-Kuhlen၊ Elizabeth (2021)၊ "The prosody and phonetics of OKAY in American English"၊ in Betz၊ Emma; Deppermann၊ Arnulf; Mondada၊ Lorenza; Sorjonen၊ Marja-Leena (eds.)၊ *OKAY across Languages: Toward a comparative approach to its use in talk-in-interaction*၊ Studies in Language and Social Interaction၊ John Benjamins၊ pp. 131–173၊ doi:10.1075/slsi.34.05cou၊ ISBN 9789027260284၊ ISSN 1879-3983၊ S2CID 233623150 `|s2cid=` တန်ဖိုး စစ်ဆေးရန် (အကူအညီ)